Dan online - Politika: Jačati partnerstvo - 2020-01-24\nPolitika DARMANOVIĆ PRIMIO AMBASADORA LETONIJE Jačati partnerstvo\nCrna Gora i Letonija imaju prijateljske i sadržajne odnose, koji su dodatno osnaženi političkim kontaktima najviših zvaničnika, ocijenjeno je na sastanku ministra vanjskih poslova Srđana Darmanovića sa ambasadorom Letonije Vilmarsom Heninšom. Kako je saopšteno iz Vlade, šef crnogorske diplomatije kazao je da je Letonija saveznik u okviru NATO-a, uz ocjenu da između dvije države postoji razumijevanje o pitanjima od obostranog interesa.\nPo navodima iz saopštenja, letonski ambasador je pohvalio doprinos Crne Gore NATO misiji u njegovoj zemlji, navodeći da „na taj način pokazujemo solidarnost, razmjenjujemo iskustva i jačamo vještine i sposobnosti crnogorskih vojnika“.\nNa sastanku je bilo riječi i o budućnosti procesa pregovora sa EU, uz zaključak da se očekuju pozitivni pomaci u politici proširenja Unije.\n– S tim u vezi, zajednički je konstatovano da će dinamici procesa doprinijeti hrvatsko predsjedavanje Savjetom EU. Sagovornici su razmijenili mišljenja i o aktuelnoj situaciji na unutrašnjem, regionalnom i vanjskopolitičkom planu – navodi se u saopštenju.


Braći Stojković iz Parteša potrebna profesionalna harmonika Piđini GracanicaOnline.Info\nBraći Stojković iz Parteša potrebna profesionalna harmonika Piđini\nЈован и Никола; Фото: Н.Милосављевић\nBraća Jovan i Nikola Stojković iz Parteša kod Gnjilana su mladi virtouzi na harmonici. Nastupaju na raznim domaćim i međunarodnim takmičenjima, a trenutno im nedostaje nova haromonika kako bi nastavili dalje da se muzički usavršavaju.\nTalenatnovani jedanestogodišnji Nikola i trinaestogodišnji Jovan su učenici niže muzičke škole „Stevan Hristić“ iz Stanišora, u klasi profesora Ljubomira Đorđevića. Harmoniku su zavoleli kažu, dok su bili jako mali.\n“Prvobitno su mi roditelji sugerisali da upišem klavijaturu, ali pošto je meni baka dala jednu malu rusku harmoniku, ja sam počeo nju da sviram i jako sam je zavoleo i sve više me je vuklo da učim. I sada hoću da upišem srednju muzičku školu i fakultet”, priča Jovan Stojković, a njegov brat Nikola dodaje:\n“Ja kada sam video mog brata Jovana kako svira i ja sam to prosto zavoleo tako”.\nOvi mladi harmonikaši nastupaju širom Kosova i Metohije i Centralne Srbije, a više nema mesta na zidu njihove spavaće sobe gde bi zakačili nove nagrade.\n“Nastupamo na raznim takmičenjima, javnim časovima, muzičkim festivalima”, kaže Jovan, dok nam Nikola objašnjava da trenutno sakupljaju novac kako bi kupili novu harmoniku i nastavili dalje školovanje.\n“Trenutno skupljamo novac za profesionalnu harmoniku sa 58 bariton basova kako bi smo nastavili da se dalje školujemo i predstavljali svoj rodni kraj”, kaže Nikola.\nPredstavljajući svoj rodni kraj, braća iz Kosovskog Pomoravlja poručuju da su upravo zbog toga kosovsko metohijske pesme njihov najčešći repertoar.\n“Narodne pesme sa Kosova i Metohije predstavljaju deo svakodnevnog života srpskog naroda na ovim prostorima. Kosovske pesme predstavljaju našu istoriju i tradiciju i zbog toga volim da ih sviram i pevam”, naglašava trinaestogodišnji Jovan Stojković.\nA najviše vremena im je, kako kažu, potrebno da vežbaju klasičnu muziku, preko tri sata dnevno.\n“Tu je uvek moj profesor Ljubomir Đorđević. On meni kaže šta ću novo da sviram, kada ja to uvežbam, on mene proveri i kaže mi da li je tačno i šta ja treba da ispravim”, rekao je Nikola.\nJovan i Nikola žele da jednog dana budu profesionalni harmonikaši, ali da bi u tome uspeli potrebna im je nova harmonika koja košta od šest do osam hiljada evra. Iako je uz pomoć humanitarne organizacije „Kosovsko Pomoravlje“ organizovana akcija prikupljanja sredstava, do sada je prikupljena polovina novca.\n“Želim da budem profesionalni harmonikaš, ali da bih upisao srednju muzičku školu potrebna mi je harmonika Piđini za koju moji roditelji nemaju dovoljno novca”, rekao je Jovan.\nBroj žiro računa gde možete da uplatite novac i ispunite želju braći Stojković iz Parteša da dobiju novu harmoniku i nastave da se muzički usavršavaju.\nTags: Jovan Stojković Muzička škola "Stevan Hristić" Nikola Stojković Parteš Profesionalni harmonikaši Profesor Ljubomir Đorđević Stanišor Harmonika 58 bariton basova Harmonika Piđini Humanitarna organizacija Kosovsko Pomoravlje\nPrevious Joksimović uručio poklon pakete korisnicima Socijalnog preduzeća\nNext OG: Zbog akcije specijalaca organizovani prevoz otkazan, građani mogu samoinicijativno na obeležavanje\n19. januara 2022., 15:17


SEEbiz.eu / HR / Beogradska berza: Najveći rast indeksa u mesec dana\nBeogradska berza BELEX15 Naftna industrija Srbije Aerodrom Nikola Tesla Komercijalna banka Sojaprotein Metalac Energoprojekt Holding BSE:NIIS BSE:ENHL BSE:MTLC BSE:AERO BSE:KMBN\nBeogradska berza: Najveći rast indeksa u mesec dana\nDatum objave: 11.04.2017. - 16:06:49\nBEOGRAD - Reperni indeks Beogradske berze, BELEX15, zabeležio je skok na današnjem trgovanju od 1,1%, što je najviša stopa rasta ove korpe akcija u više od mesec dana.\nUkupan promet na trgovanju iznosio je 374 miliona RSD (tri miliona EUR), pre svega zahvaljujući državnim dužničkim hartijama.\nNajprometnija akcija na tržištu bio je Impol Seval (IMPL) koji je zabeležio rast od 0,3% na 3.509 RSD uz realizaciju od 4,1 milion RSD. Akcije ove kompanije beleže povećanu likvidnost u proteklih nekoliko sedmice čemu su doprineli objavljeni odlični poslovni rezultati, ali i uvrštenje ove kompanije u indeksnu korpu Belex15. Građevinar Energorpojekt holding (ENHL) zabeležio je promet od 3,1 milion RSD po nepromenjenoj ceni od 1.500 RSD, uz slabiji pritisak na strani tražnje u odnosu na prethodne dane.\nAerodrom “Nikola Tesla” (AERO) je skočio 0,9% na 1.291 RSD uz realizaciju od 1,9 miliona RSD, dok se Naftna industrija Srbije (NIIS), nakon jučerašnjeg velikog prometa i rasta cene, spustila 0,8% na 750 RSD uz realizaciju od 1,3 miliona RSD. Beogradska Komercijalna banka (KMBN) sa skokom od 7,6% na 1.779 RSD predvodila je dobitnike, dok je rast od 5,5% na 517 RSD registrovao bečejski Sojaprotein (SJPT). Obe ove hartije registrovale su oporavak uz minimalne promete. Metalac (MTLC) je blago porastao na 1.802 RSD uz skromno trgovanje od 0,2 miliona RSD, dok je Messer Tehnogas (TGAS) pao 4,4% na 10.962 RSD zu realizaciju od 2,6 miliona RSD. Ova kompanija je juče sazvala redovnu skupštinu akcionara, a na dnevnom redu je usvajanje dividende od 250 RSD po akciji u odnosu na prošlogodišnju dividendu od 1.801 RSD po akciji.\nDinarska obveznica, RSO15105, koja dospeva na naplatu 2. marta naredne godine zabeležila je promet od 332,6 miliona RSD, dok je takođe dinarska obveznica RSO1215 registrovala promet od 26 miliona RSD uz prinos od 3,41%. Ova hartija dospeva na naplatu 8. novembra tekuće godine.


KP: Krivične prijave protiv deset lica zbog zlostavljanja dece - Radio Kontakt Plus\nKP: Krivične prijave protiv deset lica zbog zlostavljanja dece\n10:37, 06.11.2020Izvor: Radio Kontakt Plus\nU okviru akcije sprečavanja i identifikovanja potencijalnih žrtava trgovine ljudima, Kosovska policija identifikovala je 35 dece prosjaka, dok je protiv 10 osoba podneta krivična prijava i pokrenuto 9 slučajeva „zlostavljanja ili napuštanja dece“.\nTokom sprovođenja operativnog plana „Identifikacija dece na ulicama kao mogućih žrtava trgovine ljudima”, Kosovska policija, Direkcija za istragu trgovine ljudima, identifikovala je 35 dece koja prose, od koji je 28 sa Kosova, a sedam iz Albanije.\nTakođe, identifikovano je i 16 odraslih prosjaka - 10 sa Kosova i šest iz Albanije.\nU nastavku postupka, deca su upućena nadležnim centrima za socijalni rad.\nPolicija je, u okviru kampanje „Ne ćuti – zaustavi trgovinu ljudima“ sprovela niz aktivnosti u više regiona na Kosovu, u periodu od 26. do 30. oktobra, u cilju sprečavanja i identifikovanja potencijalnih žrtava trgovine ljudima.\n„Kosovska policija će i dalje biti posvećena sprovođenju aktivnosti u cilju sprečavanja i rešavanja ovakvih slučajeva, kako bi se obezbedilo sigurnije okruženje za celo društvo”, navodi se u saopštenju.\nZa sve relevantne informacije, građani mogu kontaktirati Kosovsku policiju na besplatne brojeve: 192 i 0800 11 112.\nTagovi: AkcijaKosovska policija\nNedelja Crvenog krsta: Akcija dobrovoljnog davanja krvi danas od 8 do 14h\nKosovska Mitrovica: Akcija ugostitelja i humanitarni trening za Magdalenu Nedeljković


Povecanje proizvodnje povrca za sadnju kako bi se povecao prinos i kvalitet\n"Rasadnik od povrća nije jedini koji koristi poboljšanu tehnologiju. Uticaj dopire do čitavog lanca proizvodnje i sakupljanja povrća, što dovodi do boljih proizvoda i povećanja prihoda za sve ", kaže dr. Skender Ramadani, vlasnik Fidanishtje e Godancit.\nDana 4 oktobra 2018 godine, Fidanishtja e Godancit, specializovani rasadnik povrća, potpisao je sporazum o partnerstvu sa Swisscontact-ovim projektom promovosanja zapošljavanja u privatnom sektoru. Cilj sporazuma je da podrži ovaj posao kako bi se poboljšala tehnologija proizvodnje i proizvodni kapaciteti. Ova aktivnost ima za cilj rešavanje izazova u sistemu koji predstavljaju zastarela tehnologija, menadžerske veštine poljoprivrednika i neadekvatne savetodavne usluge.\nDalje, sporazumom stremi ka uspostavljanju održivog modela ugovaranja i drugih dobrih praksi poljoprivredne proizvodnje, za koje je proizvodnja sadnica važan korak koji direktno utiče na veći prinos i kvalitet useva.


Organizacija HELP kupila opremu za metalski pogon | M novine Sremski informativni portal\nM novine Sremski informativni portal > Ekonomija > Organizacija HELP kupila opremu za metalski pogon\nU četvrtak, 18. avgusta predstavnici nemačke nevladine humanitarne organizacije „HELP“ i Kazneno popravnog zavoda Sremska Mitrovica, Maša Bubanj i Aleksandar Alimpić, potpisali su ugovor o saradnji u okviru projekta „Podrška razvoju mikro biznisa u Srbiji II“.\nOvim ugovorom, pored nabavke i instalacije opreme ukupne vrednosti 40.000 evra za metalski pogon KPZ-a, biće realizovan i program stručnog osposobljavanja osuđenih lica i obuka zaposlenih u KPZ-u.\nUpravnik KPZ-a Aleksandar Alimpić je istakao značaj ove donacije, koja bi trebala da dodatno uposli 250 osuđenika i najavio otvaranje linije za proizvodnju poljoprivredne mehanizacije, paleta i nameštaja, kao i izgradnju i otvaranje izložbenog prostora početkom sledeće godine u kom će zainteresovani građani imati priliku da kupe proizvode.\nOpšti cilj ovog projekta započetog 2014. godine je unapređenje sistema izvršenja krivičnih sankcija i postpenalnog prihvata, resocijalizacije i reintegracije osuđenih lica u društvenu zajednicu. Projektom je predviđeno i kreiranje novih radnih mesta kroz razvoj start ap biznisa i preduzetništva, grantovima u opremi za 16 osuđenih lica sa teritorije Republike Srbije, nakon izvršenja kazne. Stručnim osposobljavanjem i radnim angažovanjem, osuđeno lice stiče neophodno iskustvo, dobija verifikovan sertifikat, ima bolji tretman u periodu izdržavanja kazne i priprema se za postpenalni prihvat, završnu fazu resocijalizacije.


Osmi međunarodni Čelo fest - Dan u Beogradu\nNaslovna » Izlasci » Muzika » Klasika » Osmi međunarodni Čelo fest\nAh Neša 30. juni 2011. Klasika Postavite komentar\nOd 4. do 10. jula biće održan osmi beogradski međunarodni Čelo fest na nekoliko gradskih lokacija.\nPod parolom „Od baroka do roka“ u Kolarcu, Sava centru, Umetničkom paviljonu „Cvijeta Zuzorić“ i svečanoj sali Skupštine grada uglavnom domaći muzičari predstaviće muziku za violončelo.\nNa zatvaranju, 10. jula od 20.00, u Sava centru gostuje Filharmonijski orkestar milanske Skale. U velikom finalu soliraće violončelistkinja Mari-Elizabet Heker, a orkestar koji će interpretirati najlepšu klasičnu simfonijsku muziku predvodiće dirigent Danijel Harding. Koncert će početi Rosinijevom Uvertirom za operu „Viljem Tel“, a sviraće i dela Šumana, Forea, Dvoržak i drugih kompozitora.\nUlaz na sve koncerte je besplatan osim na završni u Sava centru, a cene ulaznica su od 1.200 do 2.400 dinara.\n4. jul (20.00) – Svečano otvaranje: Beogradski gudački orkestar Dušan Skovran\n8. jul (20.00) – Dejvid Strejndž i ansambl čelista\n9. jul (20.00) – Peter Bahman i ansambl čelista\n5. jul (19.30) – Srđan Sretenović (violončelo), Neda Hofman (klavir), Katarina Jovanović (sopran)\n5. jul (21.00) – Ansi Kartunen (violončelo)\n6. jul (19.30) – Ivana Poparić (violončelo), Uki Ovaskainen (klavir)\n6. jul (21.00) – Sandra Belić (violončelo), Bojana Dimković (klavir)\n7. jul (19.30) – Dragan Đorđević (violončelo), Vladimir Milošević (klavir)\n7. jul (21.00) – Dejan Božić (violončelo), Uki Ovaskainen (klavir)\n10. jul (20.00) – Filharmonijski orkestar milanske Skale\nTagovifestival klasika kolarac sava centar\nPrethodni Fotografije Vladimira Konečnog\nSledeći Maketa mosta na Adi uskoro pred Beograđanima


Sergej Lavrov: "Rusija ima svoju kalkulaciju o emisiji štetnih gasova" — Radio Velkaton : Radio Velkaton\n1. Novembra. 2021. Svijet\nSergej Lavrov: “Rusija ima svoju kalkulaciju o emisiji štetnih gasova”\nRusija se neće držati vremenskih okvira za dostizanje nulte emisije ugljenika do 2050 koji su nametnule zapadne zemlje jer smatra da taj cilj može da bude postignut 10 godina kasnije, rekao je juče ruski ministar spoljnih poslova Sergej Lavrov nakon samita Grupe 20 u Rimu.\n“Rusija ne misli da je 2050. godina čarobni datum oko kojeg nema rasprave. Ako je Evropska unija postavila taj ambiciozni cilj, to ne znači da druge zemlje nemaju pravo na svoje ambicije”, istakao je Lavrov, prenosi Tas s.\nRuski ministar spoljnih poslova je naveo da Moskva ne želi da bude vođena “plitkim obećanjima” i da je na osnovu svojih kalkulacija kao rok za dostrizanje nulte emisije gasova sa efektom staklene bašte postavila 2060. godinu.


SRS u Kruševcu predala listu za lokalne izbore - KruševacGrad\nSrpska radikalna stranka u Kruševcu danas je (19.maj) Gradskoj izbornoj komisiji predala listu kandidata za odbornike u lokalnoj Skupštini. Lista pod nazivom “Dr Vojislav Šešelj- Srpska radikalna stranka” zauzeće četvrto mesto na glasačkom listiću\nNa izbornoj listi SRS koju je potpisima podržao 871 građanin, 26 je kandidata za odbornike, a na listi je više od 40 odsto žena.\n– Trudili smo se da lista bude sastavljena od mladih, školovanih, perspektivnih ljudi koji su kroz rad u stranci i kroz svoju stručnu spremu, dokazali svoje kavalitete i zaslužili da se nađu na listi Srpske radiklane stranke. Skoro polovina su žene i to je nešto čime se posebno ponosimo – kazao je Dejan Marinković, predsednik Okružnog odbora SRS, ujedno i nosilac liste.\nMarinković je kazao da će se kampanja Srpske radikalne stranke voditi u skladu sa aktuelnom epidemiološkom situacijom, te da će se građane obilaziti pojedinačno.\n– Pokucaćemo na svačija vrata, upoznaćemo se sa problemima svakog pojedinca i nastojati da, ukoliko nam građani budu ukazali poverenje, budemo što bolji i kvalitetniji – rekao je on.\nPrema njegovim rečima, SRS je pripremila predizborni program i u kampanju će krenuti u narednim danima. Stranka će se , kako je kazao, između ostalog, boriti za ukidanje javnih izvršitelja, komunalne milicije i pauka, za ostanak mladih u našem gradu, te za bolji položaj poljoprivrednika i radnika.\nLokalnu listu za izbore u Kruševcu prva je predala Srpska napredna stranka, a na njihovoj listi je 70 odborničkih imena. Koalicija Socijalsitička partija Srbije-Jedinstvena Srbij zazuzeće drugo mesto na glasačkom listiću, a na njihovoj listi je takođe 70 kandidata. Sa 25 kandidata, treća na listi je Srpska narodna partija, a sa kandidatom više, četvrta je Srpska radikalna stranka.\n15.10.2021 0 310\n7. decembra 2021., 14:15


Početna » Novi Sad » Page 38\nVežbanje uz internet\nPrirodno-matematički fakultet u Novom Sadu organizuje besplatne pripreme za polaganje fakultetskog prijemnog ispita iz matematike putem interneta.\nPiše: R. D. 18. 6. 2018.\nPMF u Novom Sadu organizuje besplatne pripreme za polaganje prijemnog\nBajramska sofra u centru Novog Sada\nJubilarna, deseta Bajramska sofra, povodom Ramazanskog bajrama, održana je u subotu u centru Novog Sada. Islamska zajednica Srbije – Muftijstvo vojvođansko, Medžlis IZ bački i udruženje “NUR – Svetlost“, uz podršku udruženja Matice Albanaca Srbije, AP Vojvodine, Grada Novog Sada i Kulturnog centra Novog Sada, organizuju tu svečanost kako bi zajedno sa sugrađanima obeležili jedan od najznačajnijih islamskih praznika.\nPiše: G.N. 17. 6. 2018.\nEvropsko prvenstvo u mačevanju u Novom Sadu\nDanas je počelo Evropsko prvenstvo u mačevanju u Novom Sadu koje će trajati od 16. do 21. juna 2018. godine, saopštilo je Ministrstvo omladina i sporta.\nPiše: FoNet 16. 6. 2018.\nEXIT uštedeo desetine miliona Evropskoj prestonici kulture\nEXIT Fondacija predala je izveštaj o realizaciji promocije Novog Sada kao Evropske prestonice kulture, iz kojeg se vidi da je budžetu Fondacije „Novi Sad 2021“ direktno uštedela više od 50 miliona dinara kroz ostvarene popuste, koji iznose od 50 do čak 90 odsto u odnosu na prosečne cene svetskih medija, te domaćih i regionalnih marketinških agencija.\nPiše: G.D.N. 14. 6. 2018.\nBadminton spektakl u Novom Sadu\nNovi Sad će od 14. do 17. juna biti domaćin Serbian U17 & Youth International Novi Sad 2018, Evropskog kupa i turnira u badmintonu za mlađe kategorije, na kojem će učestvovati preko 500 učesnika iz 18 evropskih zemalja, navodi se u saopštenju Badminton saveza Srbije.\nManifestacija “Leto u vrtu galerija” biće organizovana tradicionalno od strane Galerije Matice srpske i Spomen-zbirka Pavla Beljanskog sa željom da tokom letnjih meseci Novosađanima omoguće posebno „kulturno“ osveženje. Počinje 14. juna, a izložbe će trajati sve do 30. avgusta.\nBogat program Petog Šekspir festivala\nPeti Šekspir festival biće održan od 28. juna do 3. jula u Srpskom narodnom pozorištu u Novom Sadu, centralnoj festivalskoj lokaciji – velelepnoj Vili Stanković u Čortanovcima, Malom pozorištu “Duško Radović” i Akademiji umetnosti Novi Sad.\nPiše: D.Đ. 10. 6. 2018.\nGrađanska inicijativa “Ne damo Livadicu!”: Ignorisanje građana\nPre mesec dana, Građanska inicijativa “Ne damo Livadicu!” iz Novog Sada podnela je inicijativu za sazivanje zbora građana u MZ „Žitni trg“, zbog neslaganja građana da se na na uglu ulica Kisačke i Jovana Subotića, na mestu javnog parka, izgradi višespratni stambeno-poslovni objekat.\nZavršena trka na Mišeluku u Novom Sadu\nNa stazi Mišeluk u Novom Sadu, pred više od 10 hiljada posetilaca, danas je uspešno završena Velika nagrada Novog Sada, navodi se u saopštenju Sportskog auto moto karting kluba.\nDanas je na stazi Mišeluk uspešno održan trening za prvu trku u sezoni na kružnim stazama, Veliku nagradu Novog Sada.\nPiše: Danas Online 2. 6. 2018.\nAuto trka Velika nagrada Novog Sada na Mišeluku\nDanas je na Platou Spensa u Novom Sadu održana promocija auto trke Velika nagrada Novog Sada koja se sutra i u nedelju (2. i 3. jun) vozi na stazi Mišeluk. Veliki broj Novosađana posetio je ovo dešavanje, uživajući u promociji najboljih trkačkih automobila i korišćenju simulatora vožnje.


U Goraždu predstavljanje mogućnosti podrške investicijama iz dijaspore – Biznis.ba\nNaslovnaBiHU Goraždu predstavljanje mogućnosti podrške investicijama iz dijaspore\nU Goraždu predstavljanje mogućnosti podrške investicijama iz dijaspore\nobjavljeno 04. sep 2019. u 14:18\nGrad Goražde sutra će biti domaćin info dana za potencijalne investitore iz bh. dijaspore, koji će biti realiziran u saradnji sa USAID Projektom “Diaspora Invest” i Biznis centrom bh. dijaspore.\nNakon što je Goražde pristupilo mreži jedinica lokalne samouprave koje rade aktivno na promociji mogućnosti za ulaganje prema članovima bosanskohercegovačkih zajednica širom svijeta, ovo okupljanje će biti prilika za njihovo povezivanje sa lokalnim investitorima.\n– Želimo predstaviti rad Biznis centra bh. dijaspore u okviru kojeg podržavamo pokretanje investicija, registraciju preduzeća, poslovno savjetovanje potencijalnih investitora iz dijaspore, razvoj biznis planova i slično. Također, u sklopu info dana biće predstavljen i novootvoreni poziv USAID Projekta “Diaspora Invest”, koji kompanijama koje nisu starije od tri godine, a koje su dijelom ili u potpunosti u vlasništvu člana bh. dijaspore ili imaju dokazivu poslovnu vezu sa dijasporom, nude podršku za razvoj i buduća ulaganja – kazao je Armin Alijagić iz Biznis centra bh. dijaspore.\nSutrašnji skup će biti održan u prostorijama Gradske uprave Goražda, nakon čega će zainteresirani investitori moći saznati više o procedurama za prijave na poziv u sklopu kojeg se nudi mogućnost sufinansiranja do 50.000 KM.\n– Grad Goražde je pokazao potpisivanjem Memoranduma o saradnji sa Biznis centrom, te otvaranjem vrata za diskusiju i predstavljanje potencijala koji dijaspora ima, da je kao lokalna zajednica spreman za iskorak u odnosu prema novim ulagačima, te da gradonačelnik i gradska uprava prepozanju vrijednost saradnje sa iseljeništvom. USAID Projekat “Diaspora Invest” je u dosadašnjem radu podržao više od 60 kompanija iz cijele zemlje, a ovo je dobra prilika za njihovo povezivanje sa kompanijama iz Goražda – zaključio je Alijagić, saopćeno je iz USAID Projekta “Diaspora Invest”.


Prva pratilja na izboru za Mis Francuske bila je mlada April Benajum, a ova lepotica dok su joj stavljali lentu, nije ni slutila da će se laskava titula pretvoriti u pakao.\nPiše: S.M.P. 22.12.2020. 20:34\nApril Benajum Foto: Profimedia\nNaime, April je u subotu tokom finalne večeri otkrila svoje pravo poreklo - rekla je da joj je majka "srpsko-hrvatskih korena", dok njen otac ima izraelske i italijanske krvi.\nNa meti uvreda samo zbog porekla Foto:Profimedia\nUbrzo su otpočele surove uvrede na njen račun - društvene mreže u Francuskoj bile su preplavljene negativnim antisemitskim komentarima i napadima na ovu 21-godišnjakinju.\n"Hitler je zaboravio na tebe", "Ne glasajte za Jevreje", bili su neki od najgorih komentara koje je dobila, ali i samo jedni u nizu sličnih. Situacija je do te mere eskalirala, da se oglasio čak i francuski ministar unutrašnjih poslova Žerald Darmanin.\n"Šokiran sam agresivnim antisemitističkim uvredama", rekao je i dodao da je angažovao čak i policiju.\n"Ovo nije bilo takmičanje u antisemitizmu. Potpuno podržavam April Benajum koja je postala meta komentara mržnje samo zbog svog porekla", istakla je zamenica ministra unutrašnjih poslova Marlen Šijapa.\nBenajum je rekla da je komentari nisu pogodili, ali da je tužno biti svedok takvog ponašanja u 2020. godini, a akcentovala je i da će tužiti sve koji su se uključili u virutelni napad na nju. U Francuskoj je uvreda koja sadrži antisemitski karakter kažnjiva, a kazna može biti i do godinu dana zatvora i 45. 000 evra.


Miftaraj: U slučaju ubistva svjedoka, za optužbe kao protiv Gucatija i Haradinaja, doživotni zatvor ⋆ Balkan PlusBalkan Plus\n29.09.2020 u 22:40\nMiftaraj: U slučaju ubistva svjedoka, za optužbe kao protiv Gucatija i Haradinaja, doživotni zatvor\nEhat Miftaraj iz Kosovskog instituta pravde rekao je da u slučaju ubistva svedoka, za optužbe kao protiv Hisnija Gucatija i Nasima Haradinaja, zatvorske kazne mogu biti doživotni zatvor, ali je i dodao da odgovor na pitanje zašto imamo Specijalni sud na Kosovu treba tražiti u politici na Kosovu, posebno u političkoj klasi koja je bila na vlasti od 2008. godine pa do sada, prenosi Koha.\n“U poslednje vreme vidimo emocionalna tumačenje, uzimajući u obzir ono što se dogodilo pre 20, 22 godine, a ne u pogledu realnosti onoga što Specijalni sud znači, šta znači njegov mandat i kako bismo se svi trebali ponašati u odnosu na njega“, rekao je Miftara na KTV.\nPrema njegovim rečima, svi građani Kosova trebalo bi da se odazovu Specijalnom sudu.\n“Posebni autoritet je ustavna i zakonska obaveza Republike Kosovo. Svi građani Kosova, bez obzira na ratne veterane ili vojnike OVK, imaju obavezu da se odazovu. Svako ko se ovom sudu protivi sigurno će imati posledice. Na kraju suđenja možda ćemo imati više ljudi optuženih za ometanje izvršenja pravde nego optužnice za ratne zločine proistekle iz izveštaja Dika Martija“, ocenio je Miftaraj.\nPrema njegovim rečima, sud je zatražio da ima punu nadležnost nad onima koji ometaju pravdu.\n“Kada je sastavljen sa stručnjacima koji su uglavnom bili iz Haga, poseban deo za koji su želeli uverenje je da ovaj sud ima nadležnost nad svima koji ometaju sprovođenje pravde. U njegovom mandatu je da istraži svakoga ko na neki način ometa rad ovog suda“, rekao je Miftaraj.\nRigorozne kazne, doživotni zatvor\nKako je naveo, za krivična dela za koja su optuženi Gucati i Haradinaj, ako u budućnosti bude neka žrtva – svedoci koji mogu biti ubijeni, kazne mogu ići do doživotnog zatvora.\nPolitička klasa koja je vodila Kosovo od 2008. je imala svoju priliku da učini sve kako bi izgradili politiku koja bi istraživala ratne zločine koji su se na Kosovu dogodili od strane srpskog državnog aparata, naveo je Miftaraj.\n“…Tačno je da ovaj sud uglavnom istražuje Albance, jer je zahtev međunarodnog faktora bio da ovaj sud istraži izveštaj koji je objavio senator Dik Marti. Sada znamo ko će biti optužen, određeni broj ljudi koji su predvodili Kosovo, recimo od 2008. Ljudi koji su bili na rukovodećim položajima, koji su imali mogućnosti za jačanje države, za izgradnju politika koje istražuju ratni zločin koji se na Kosovu dogodio od strane srpskog državnog aparata. Oni nisu to uradili”, rekao je Miftaraj.\nSada ratni veterani, dodao je, mogu da shvatim neke od njih, koji se osećaju frustrirano i traže odgovore za Specijalni sud od tužilaca i sudija ovog suda, što mislim da je pogrešno.\n“Odgovor na to zašto imamo Specijalni sud, zašto ratni zločini na Kosovu nisu istraženi je u kosovskoj politici, svima koji su vladali od 2008. godine nadalje. Kada je Haški tribunal formiran, bavio se velikim ličnostima rata u bivšoj Jugoslaviji. Haški tribunal ostavio je u nadležnosti svake države da se bavi zločinima manjeg obima“, zaključio je Miftaraj.


Izložba u čast Bratislava Ristića - Grad Prokuplje\nMali glumci najbolji promoteri pozorišne predstaveStavljanje u funkciju turističkih potencijala grada, prioritet rada Turističke organizacijeGuslarsko veče u čast Svetom SaviBesplatne članske karte za korisnike Doma za smeštaj i negu starih licaPreventivni ginekološki pregledi u Domu zdravljaDom kulture: Nekad i sad„Od princa do prosvetitelja“ povodom Svetog SaveHitna pomoć dobila savremeni defibrilatorMiljan Stevčić osvajač Časnog krsta u ProkupljuVeliki broj Prokupčana na molebanu i krsnom hodu za spas pravoslavlja i opstanak Srba u Crnoj Gori\nTribina o bezbednosti najmlađih u saobraćaju\nIzložba u čast Bratislava Ristića\nU okviru Dana evropske baštine u Narodnom muzeju Toplice upriličena je stalna postavka medalja, pehara i priznanja najboljeg sportiste Prokuplja svih vremena Bratislava Ristića Ćureta. Tom prilikom Ristić je prokupačkim osnovcima pričao o boksu o svojoj uspešnoj karijeri kao i o upornosti i istrajnosti kako bi se ostvario određeni cilj.\n-Želim da deca vide ove slike i trofeje i da im ovo bude motiv da se bave sportom i da budu uspešniji od mene i naprave zapaženije sportske karijere, rekao je Bratislav Ristić Ćure.\nOvo je prva stalna postavka jednog sportiste u našem gradu i po rečima direktora muzeja Darka Žarića ova ustanova će nastaviti da i kroz sport građanima Prokuplja približi istoriju grada.\n-Odlučili smo se da stalnu postavku promenimo i da građanima Prokuplja približimo još neke delove naše istorije. Želeli smo da na ovaj način uvedemo i sport u muzej i da mlađim generacijama prikažemo sve medalje, pehare, zlatne rukavice i priznanja koje je u svojoj prebogatoj karijeri osvojio najbolji sportista Prokuplja u prošlom veku Bratislav Ristić Ćure, rekao je Darko Žarić direktor Narodnog muzeja Toplice.


Novi vetropark u Kovačici biće nazvan po Pupinu - Radio televizija Pančevo\n3. novembra 2020. 3. novembra 2020. 0462\nPredsednik opštine Kovačica, Jaroslav Hrubik i predstavnik investitora ispred Vetroparka Kovačica, Miloš Colić, potpisali su danas ugovor o poslovno- tehničkoj saradnji čime se započinje proces prikupljanja dokumentacije i priprema početka realizacije ka izgradnji novog vetroparka pod nazivom Vetropark Pupin na katastarskim opštinama Kovačica i Debeljača.\nNovi Vetropark biće nazvan po Pupinu\nPrema ugovoru, planirano je da se na izgradnji vetropakra zaposle ljudi pre svega sa teritorije opštine Kovačica, prednost će imati i izvođači radova sa teritorije opštine Kovačica.\nTakođe, opština Kovačica će putem poreza naplaćenih od privrednih subjekata prihodovati dodatno od novog vetroparka, i to 2 procenata od ukupne neto dobiti. Na godišnjem nivou je taj iznos bio preko 60 miliona godišnje, sa izgradnjom novog vetroparka u budžet opštine Kovačica očekivani priliv od poreza na Vetropark Kovačica i Vetropark Pupin biće 110 miliona godišnje.\nInvestitori razmatraju o čitavom području južnog Banata\nNakon potpisivanja ugovora, predsednik opštine Kovačica, Jaroslav Hrubik je u pratnji investitora obišao Vetropark Kovačica.\nU skladu sa povećanim prihodom od poreza od pravnih lica ka lokalnoj poreskoj kasi , očekivano je povećanje ulaganja u infrastrukturu škola, lokalnu putnu infrastrukturu, u opšte poboljšanje uslova života za sve građane na teritoriji opštine Kovačica, istakao je predsednik opštine Kovačica, gospodin Hrubik.\nMiloš Colić ispred firme Enlight ističe da je lokalna samouprava opštine Kovačica pokazala dobru saradnju, da su stvoreni svi uslovi za razvoj investicije i ulaganja u zelene izvore enrgije, a da i nakon relizacije trenutno planiranog projekta, u obzir za dalje investiranje uzimaju čitav region južnog dela Banata.\nKurc zahvalio Vučiću: Hvala na rečima podrške i solidarnosti\n1.878 novih slučajeva korona virusa, preminulo 11 osoba\nNikoleta Dragaš 4. jula 2019. 4. jula 2019.\nPočela podela paketa za najugroženije penzionere\nMađari uvode restriktivne mere na granicama: Od srede svi putnici iz Srbije moraju na pregled i U KARANTIN\nKatarina Popović 12. jula 2020.


Špirić: BiH nije treći enititet, budžet ne smije posvađati Sarajevo i B. Luku - Klix.ba\n"Za jeftinu i efikasnu državu"\nŠpirić: BiH nije treći enititet, budžet ne smije posvađati Sarajevo i B. Luku\n19.4.2012. u 13:00\nMinistar finansija i trezora BiH Nikola Špirić upozorava da BiH nije treći entitet, već su entiteti dijelovi BiH, i naglašava da više novca na državnom nivou ne znači i više države.\n''Državni budžet je neuporediv sa entitetskim budžetima, jer on služi samo za plaćanje ogromne administracije, s obzirom da više od 50 posto budžeta ide na plate zaposlenih u državnoj službi, a ostalo na troškove odvojenog života, dnevnice, putovanja, topli obrok itd. i sasvim je jasno da ove trošpkove moramo smanjivati'', rekao je Špirić u intervju SRNI.\n''Ne bih volio da ovaj budžet posvađa ljude u BiH koji se bave politikom, i ne bih volio da posvađa Banju Luku i Sarajevo, jer za to nema nikavih razloga. Mislim da smo donoseći nacrt budžeta za ovu godinu učinili dobru stvar, jer smo jednostavno ispoštovali fiskalni okvir kao dogovor šest političkih lidera, što je dobilo i saglasnost Fiskalnog savjeta BiH'', naglasio je Špirić.\nOn je poručio da u BiH konačno treba da se raščisti sa pogrešnim mišljenjima da ''više novca na državnom nivou znači i više države''.\n''Građani u Konjicu, Trebinju, Tuzli, Banjoj Luci ili bilo gdje u BiH hoće jeftinu i efikasnu državnu službu. Zašto bi je oni voljeli ako to ne bude tako i zašto bi trebalo da budu odani državi koja ne radi u njihovom interesu", pita Špirić.\nOn se čudi "političkom autizmu koji stanuje u jednom dijelu političke elite u Sarajevu" i ističe da je to antidržavna politika, čiji protagonisti moraju da shvate da država nije treći entitet.\n"Ponekad imam osjećaj da u ovom gradu (Sarajavu) stanuje ne samo nakaradna politika, nego i nakardna logika'', ističe Špirić.\nOn je podvukao da je na bazi odluke Fiskalnog vijeća BiH veoma brzo predožen Nacrt budžeta za ovu godinu čiji je okvir 950 miliona KM, uz zahvatanje indirektnih poreza od 750 miliona.\n''To je obezbijedilo rast budžeta od oko pet posto i mislim da je BiH jedna od rijetkih zemalja u okruženju čiji budžet raste. Takođe, smatram da je budžet za ovu godinu, u ovoj fazi dovoljno restriktivan i da obezbjeđuje makroekonomsku stabilnost u naredne tri godine", naveo je Špirić u intrevjuu SRNI i zaključio:\n"Siguran sam da prilikom realizacije ovog budžeta nijedna vitalna funkcija BiH neće biti ugrožena niti će biti usporen njen euroatlanstki put.\nZa vikend otvaranje Svetog Stefana\n19.04.2012. u 13:07\nMagazinović: Koalicija SDP-SDA došla do najkritičnije tačke do sada\n19.04.2012. u 13:00


SzS: Deo arhive Kulturnog centra Novog Sada bačen na smetlište | Autonomija\n"Necivilizovan odnos prema materijalnom nasleđu"; Kulturni centar demantovao navode\nSavez za Srbiju (SzS) iz Vojvodine saopštio je danas da je deo arhive Kulturnog centra Novog Sada bačen na smetlište u jednom delu grada i najvećim delom “nepovratno uništen”.\nSzS je, pozivajući se na izvore iz Kulturnog centra, naveo da su u smeće bačene knjige, gramofonske ploče, brošure, arhivski plakati i slično.\n“Odgovornost za ovaj sramotni čin nekulture nesporno snose direktori Kulturnog centra grada i Studentskog kulturnog centra, Bojan Panaotović i Obrad Škrbić, pa tražimo od gradske vlasti u Novom Sadu i Pokrajinske vlade – kao osnivača pomenutih kulturnih institucija – da obojicu čelnika odmah smene”, piše u saopštenju.\nDodaje se da se bacanjem arhive u smeće krše zakonski propisi koji regulišu oblast čuvanja arhivske građe, ali se pre svega pokazuje “potpuno necivilizovan odnos prema materijalnom nasleđu i delima generacija ljudi koji su radili i stvarali pod okriljem Kulturnog centra Novog Sada”.\n“Nedopustivo je da se u gradu koji se diči titulom Evropske prestonice kulture 2021. na ovaj način uništava duhovno i kulturno nasleđe. Reč je o još jednoj sramoti koju je Novom Sadu nanela sadašnja gradska vlast na čelu sa Milošem Vučevićem i Srpskom naprednom strankom”, ocenjuje se u saopštenju.\nKulturni centar Novog Sada demantovao da je arhiva bačena na smetlište\nKulturni centar Novog Sada demantovao je danas navode Saveza za Srbiju da je deo arhive te institucije završio na smetlištu.\n„Nemoguće je i neizvodljivo da deo te arhivske građe završi na đubrištu u (delu Novog Sada) Kineskoj četvrti. Svi zainteresovani mogu da dođu i da vide nepregledni materijal koji se decenijama skladišti i čuva u skladu sa propisima i zakonom“, navodi se u saopštenju za javnost.\nDodaje se da je reč o “fejk njuz” informaciji.\n„Tražimo od medija, političkih stranaka i svih ostalih da, u interesu istine, javnost ne uznemiravaju netačnim vestima“, piše u saopštenju.


NBS naložila bankama da odobre olakšice u otplati kredita dužnicima pogođenim pandemijom - Svajcarac.rs\nNBS naložila bankama da odobre olakšice u otplati kredita dužnicima pogođenim pandemijom\nNarodna banka Srbije (NBS) donela je nove mere za olakšanu otplatu kredita dužnicima pogođenim pandemijom korona virusa.\nKako saznaje Nova.rs, banke će, prema odluci NBS, morati da dužniku – građaninu, poljoprivredniku, preduzetniku i privrednom društvu – koji zbog okolnosti izazvanih pandemijom nije u mogućnosti da izmiruje svoje obaveze prema banci ili davaocu finansijskog lizinga, na njegov zahtev, odobri olakšicu u otplati obaveza. Olakšice podrazumevaju reprogram kredita, grejs period do šest meseci, duži rok otplate, pri čemu rata ne sme biti veća nego što je sada. Mere stupaju na snagu već sutra 15. decembra, a zahtevi mogu da se podnose od 16. decembra.\n– Za poljoprivrednike, preduzetnike i privredna društva ocenjeno je da je olakšice u otplati obaveza potrebno ponuditi naročito dužnicima koji su u 2020. godini imali pad poslovnih prihoda, odnosno prometa od najmanje 15 odsto u odnosu na 2019. godinu ili je došlo do prekida poslovanja dužnika u neprekidnom trajanju od najmanje 30 dana usled pandemije Kovida-19 – ističu u NBS.\n– Pored navedenog, ostavljena je mogućnost bankama i davaocima finansijskog lizinga da na obrazložen zahtev dužnika, ukoliko usled drugih činjenica i okolnosti ocene da je došlo do pogoršanja finansijskog položaja i nemogućnosti izmirivanja obaveza dužnika, odobre olakšice dužniku – navode u centralnoj banci.\nKoje se konkretno olakšice odobravaju i na koji način se mogu podnositi zahtevi, pročitajte na sajtu Nova.rs.\nPrevious POSLEDNjIH dana povela se polemika o bankarskim naknadama za troškove obrade kredita Next Dve velike banke u Srbiji prestaju da postoje, kako će to uticati na njihove klijente


MEĆAVA OKOVALA JUG SRBIJE: Sneg i smetovi zaustavili saobraćaj na auto-putu | DNEVNE\nMEĆAVA OKOVALA JUG SRBIJE: Sneg i smetovi zaustavili saobraćaj na auto-putu\nBEOGRAD – Saobraćaj na autoputu Beograd-Niš, kod petlje Trupale obustavljen je u oba smera usled loših vremenskih uslova, slabe vidljivosti i neadekvatne zimske opreme pojedinih učesnika u saobraćaju, saopštilo je jutros Javno preduzeće “Putevi Srbije”.\nSaobraćaj je obustavljen na deonici od Trupala ka Nišu, a sve dežurne ekipe “Puteva Srbije” pokušavaju da se probiju ka tom putnom pravcu, kako bi se saobraćaj normalizovao, dodaje se u saopštenju.\nKako je kazao šef niškog Štaba zimske službe Dragan Dimitrijević, skraćene su i pojedine linije gradskog saobraćaja zbog snega na kolovozu.\n“Ekipe zimske službe su na terenu, ali su nemoćne u borbi sa vetrom. Na pojedinim deonicama smetovi se formiraju već pola sata nakon čišćenja”, izjavio je Dimitrijević.\nPrema njegovim rečima, meštani sela u okolini Niša uglavnom znaju na kojim deonicama se u ovakvim vremenskim prilikama formiraju smetovi tako da od jutros nisu rizikovali da ostanu zaglavljeni u snegu.Dimitrijević je pozvao vozače da ne kreću na put saobraćajnicama na kojima ima smetova dok vetar ne stane.\nOn je dodao da je grejder za čišćenje smetova krenuo ka selu Hum, dok će u toku dana bager čistiti smetove ka selu Kravlju.”Ekipe JKP ‘Medijana’ od noćas neprekidno čiste ulice prvog prioriteta u gradu. Saobraćaj se odvija otežano, ali nema većih problema”, rekao je Dimitrijević.\nPrema podacima Meteorološke stanice, u Nišu je trenutno minus osam stepeni, a visina snežnog pokrivača iznosi 16 centimetara. I u ostatku Srbije slično je vreme…


TikTok optužen da krši evropske zakone potrošača i ne štiti prava dece - Advertiser Serbia\nS ovim u vezikompanijeregulativaTikTok\nPopularna kineska aplikacija TikTok našla se pod posebnom prismotrom u Evropskoj uniji nakon što je veliki broj evropskih udruženja za zaštitu potrošača uložio prigovor zbog navodnog kršenja zakona o zaštiti potrošača kao i da ne štite decu od skrivenog oglašavanja i neprimerenog sadržaja\nNjihovi uslovi zaštite autorskih prava takođe su nepošteni jer daju TikTok-u neopozivo pravo na korišćenje, distribuciju i reprodukciju videa koje su objavili korisnici, stoji u objavi.\nTakođe ističu nepravednu praksu kupovine virutelnih predmeta koje korisnici mogu „pokloniti“ zvezdama na TikTok-u čije snimke posebno vole.\nTikTo nije zaštitio decu i tinejdežere od skrivenog oglašavanja i potencijalno štetnog sadržaja na svojoj platformi, dodaju iz BEUC-a uz napomenu i kako su načini obrade korisnički podataka veoma nejasni.\nKompanija bi trebala pravilno da informiše svoje korisnike o svojim poslovnim modelima i obradi podataka i da prestane da nameće nepravedne uslove i prakse kroisnicima. TikTok bi trebao da prestane da drži korisnike u mraku vezano za finansijske posledice kupovine virtuelnih poklona svojim najdražim zvezdama kao i da poboljša pravednost svoje platforme. Deca i tinejdžeri bi trebali da budu posebno zaštićeni u kontekstu njihove izloženosti marketingu, skrivenom oglašavanju i neprimerenom sadržaju, stoji u zahtevima BEUC-a uz napomenu kako bi TikTok takođe morao znatno da ograniči prikupljanje podataka, profiliranje i ciljano oglašavanje korisnika mlađih od 18 godina.\nPotrošačka udruženja iz 15 evropskih država takođe su prijavile TikTok svojim lokalnim regulatorima u kojima traže pokretanje postupka protiv te aplikacije.


doMEn.me novi partner EYCA programa\nPrepoznavajući potrebe mladih ljudi u Crnoj Gori, zadovoljstvo nam je da predstavimo našeg partnera iz oblasti informacionih tehnologija, renomiranu kompaniju - doMEn.me.\nUvažavajući značaj digitalne transformcije u kojoj se naše društvo nalazi u cjelini, u narednom periodu ćemo omogućiti set edukativnih predavanja za mlade ljude širom Crne Gore, sa akcentom na #DigitalYouthWork.\nZahvaljujemo se ovim putem kompaniji doMEn.me na čelu sa gdinom Lešićem, koji su prepoznali značaj društveno odgovornog programa kakav je Evropska omladinska kartica u Crnoj Gori.\nU Crnoj Gori se do sada distribuiralo više od 10.000 kartica ka mladim ljudima, u okviru EYCA programa, koji realizuju Uprava za sport i mlade i NVO Centar za omladinsku edukaciju.\nDistribuirano više od 10.000 EYCA kartica u Crnoj Gori\nVeliko online takmičenje za osnovce i srednjoškolce - DoMEn kup\nPrijavite se za besplatnu radionicu "Google alati u turizmu"


Predsednik Matice crnogorske: SPC je brutalno oružje i relikt iz 1918. - 22.06.2019, Sputnik Srbija\nPredsednik Matice crnogorske: SPC je brutalno oružje i relikt iz 1918.\nSukob koji sekularna država Crna Gora ima sa Srpskom pravoslavnom crkvom (SPC) je realan, i mora se rešiti ukoliko nameravamo da sačuvamo državu, izjavio je... 22.06.2019, Sputnik Srbija\n13:50 22.06.2019 (Osveženo: 03:53 26.08.2021)\nSukob koji sekularna država Crna Gora ima sa Srpskom pravoslavnom crkvom (SPC) je realan, i mora se rešiti ukoliko nameravamo da sačuvamo državu, izjavio je predsednik Matice crnogorske Dragan Radulović.\nU intervjuu za „Vikend novine“, on je ocenio da je SPC u poslednjih 30 godina od sebe uspela da napravi „brutalno oružje u osporavanju svega što je crnogorsko, kao i da predstavlja posljednji politički relikt iz 1918. godine“, prenosi CdM.\n„SPC se ne zadovoljava da obavlja crkvi pripadajući poziv, nego već odavno pokušava da preuzme kontrolu nad političkim životom zajednice. A kako ne može postojati ’jedna zemlja sa dva gospodara‘, izvesno je kako će se taj sukob okončati“, rekao je Radulović.\nOn je kazao da je „SPC ukazom kralja Aleksandra iz 1920. godine otela imovinu Crnogorske pravoslavne crkve, što nije uradila ni muslimanska ni katolička verska zajednica“.\n„Ne mogu ostati ravnodušan kada crkva kao politički subjekt ulazi u javni diskurs crnogorskog društva i govorom proizvodi otrovne političke posledice. U tom smislu, jednu stvar moram da primetim: neshvatljivo mi je s koliko samoponiženja ljudi koji se nacionalno osećaju kao pripadnici crnogorskog naroda, aktivno učestvuju u životu SPC, a ona ih svakodnevno vređa i nipodaštava“, rekao je Radulović.


/ JEDINA LJUBAV\nLavovski popust\tErik Segal\tJEDINA LJUBAV\nAutor jedne od najlepših ljubavnih priča ovoga veka napisao je nov roman o ljubavi i gubitku, knjigu koja će zarobiti naša osećanja zauvek.\nDoktor Metju Hiler, poznati neurohirurg, svakodnevno u svom poslu susreće mnogo bolesnih ljudi. Ali sad je morao da se suoči najtežim slučajem u svom životu sa svojom jedinom ljubavi Silvijom kojoj je on poslednja nada i šansa da preživi. Iako udata za jednog od najbogatijh muškaraca sveta, Silvija je kod Metjua probudila ljubav koja je bila zapretena u njemu tokom prethodnih godina koje je ona provela u Parizu i Africi.\nKo doktor, on je morao da pokuša da joj pomogne. Kao odbijeni ljubavnik i oženjen čovek morao je da zaboravi na prošlost. Nije se smeo usuditi da misli šta će se desiti ako joj on zaista spase život… Erih Segal je autor osam romana, internacionalnih bestselera, uključujući knjige Ljubavna priča, Oliverova priča i Čovek, žena i dete.\nRSD 325.00\tDodaj u korpu\nKo doktor, on je morao da pokuša da joj pomogne. Kao odbijeni ljubavnik i oženjen čovek morao je da zaboravi na prošlost. Nije se smeo usuditi da misli šta će se desiti ako joj on zaista spase život… Erih Segal je autor osam romana, internacionalnih bestselera, uključujući knjige Ljubavna priča, Oliverova priča i Čovek, žena i dete. Komentari\nRSD 249.00 OLIVEROVA PRIČA\nRSD 249.00 Kupci koji su kupili ovaj proizvod, kupili su i sledeće:\nSVET POSLE ROĐENDANA\nEROS - KUNEM SE\nSRCEM KROZ VATRU\nRSD 560.00\tDodaj u listu želja\nRSD 592.00\tDodaj u listu želja


Mediji u predizbornoj kampanji izvještavali pristrasno Mediji u predizbornoj kampanji izvještavali pristrasno\nObjavljeno: 17. 10. 2018 u 15:32h\nMediji su se zadržali na pukom prenošenju aktivnosti političkih subjekata. Novinari su uglavnom autori priča vezanih za izbore, uz manji udio prenošenja saopštenja političkih subjekata (5,6 posto). U 53,55 posto sadržaja novinari su potpisani kao autori tekstova ili priloga, dok u nešto manje od trećine sadržaja autorstvo uopšte nije navedeno.\nNeprikladan govor bio je jedna od podtema analiziranih u okviru montioringa medija i zabilježen je pad njegovog udjela u izbornim sadržajima (8,3 posto) u odnosu na prethodne kampanje.\nMonitoring medija u vrijeme predizborne kampanje Opštih izbora 2018. provodi se na uzorku od 30 privatnih i javnih medija (5 štampanih, 15 elektronskih i 10 informativnih portala), u periodu od 7. septembra do 10. oktobra 2018. godine. Realizuje se u okviru BASE projekta – ‘Izgradnja odgovornosti i sistema u izborima’ – koji finansiraju Evropska unija i USAID, a provodi konzorcij BH novinari – Boram i Koalicija Pod lupom.


Home // Hrana i Piće // Vesti // Počinje Bogradski festival igre\n“Maov poslednji igrač” je istinita priča o igraču koji je u dalekoj provinciji Kine, izabran da uči balet na Akademiji za umetničku igru u Pekingu. Nakon nekoliko godina, on putuje u Hjuston zahvaljujući programu kulturne razmene, gde je kasnije imenovan za glavnog igrača Hjuston baleta. Problemi nastaju kada kineska vlada zatraži od njega da se vrati u svoju zemlju. Film “Dzi Croquettes” govori o čuvenoj brazilskoj trupi koja je obeležila vreme revolucije i vojne diktature u ovoj zemlji. Kabare program, koji je koristio muziku, igru, neverovatne kostime i provokativnu seksualnu dvosmislenost kao polaznu tačku satire svega što je bilo represivno u brazilskoj kulturi, slavio je slobodu među polovima. Dzi Croquettes su postali popularni u svojoj zemlji, a zahvaljujući Lajzi Mineli ostvarili su uspešne evropske turneje i dobijali ponude sa Brodveja. “Polina” je francuski film, u režiji Veleri Muler i Anželina Preljokaža, koji govori o mladoj balerini koja se tokom detinjstva i mladih godina priprema za najsloženiji klasičan repertoar. U trenutku kada dobija angažman u čuvenom Boljšoj teatru, ona otkriva savremenu igru, napušta sve i odlazi u Francusku. Uloge su poverene fantastičnim igračima Marijinskog teatra, ali i glumici Žulijet Binoš, koja je iskusila savremeni pokret igrajući u predstavama londonskog koreografa, Akrama Kana.\nSve projekcije su planirane u zgradi Kinoteke u Uzun Mirkovoj ulici, a zahvalnost za inicijativu i realizaciju ovog januarskog događaja, Beogradski festival igre i Kinoteka duguju autorima filmova, trupama i koreografima koji su sa radošću ustupili svoje materijale. Program 15. Beogradskog festivala igre se realizuje od 15. marta do 4. aprila, u saradnji sa Gradom Beogradom, Ministarstvom kulture Republike Srbije, Pokrajinskim sekretarijatom za kulturu AP Vojvodine, Delegacijom EU u Srbiji, ambasadama i kulturnim centrima.


FOTO: Otvorena nova kulturna stanica "Svilara" | Novosadski informativni portal 021\n17:57 > 19:23\nNovootvorena kulturna stanica "Svilara", nalazi se na mestu nekadašnje fabrike za bojenje svile i predstavlja jedinstveni, samoodrživi centar kreativnosti u Novom Sadu.\n"Fondacija "Novi Sad 2021 - Evropska prestonica kulture" udahnula je novu energiju gradu Novom Sadu i Pokrajinska vlada nastaviće sa podrškom ovakvim projektima", izjavio je predsednik Pokrajinske vlade Igor Mirović, nakon otvaranja.\nOn je podsetio da se Novi Sad, po preporuci jednog od najpoznatijih turističkih sajtova na svetu nalazi na 3. mestu kao destinacija koju treba posetiti u 2019. godini.\nMirović je najavio adaptaciju postojeće zgrade Radio Novog Sada i Studija M u budući muzej 20. veka kojim će upravljati, kako je rekao Kultruni centar "Miloš Crnjanski".\n"Kulturna stanica "Svilara" primer je nove platforme dobre prakse oživljavanja napuštenih objekata. Želimo da podstaknemo otvaranje ovakvih centara u svim gradovima u Srbiji, jer ovo je zaista slika Srbije kakvu želimo da pošaljemo u svet", izjavila je predsednica vlade Ana Brnabić.\n"Danas je veliki dan za Novi Sad, kada slavimo 74. godinu od dolaska slobode u naš grad i mi ovde, u Svilari, pokazujemo da verujemo u budućnost, razvoj i napredak", naveo je gradonačelnik Novog Sada Miloš Vučević.\nBudući kreativni polis "Kineska" biće izgrađen na prostoru jedne od najstarijih industrijskih zona u Novom Sadu koja datira još iz 1922. godine. Ovaj objekat, koji već godinama nema nikakvu namenu, u narednom periodu biće revitalizovan i pretvoren u jedinstven kulturno-kreativni centar. "Kineska" će se sastojati od više objekata u kojima će biti smešteni ateljei, koncertni i izložbeni prostori, smeštaj za učesnike rezidencijalnih programa, radionice za stare zanate i drugo. S obzirom na to da se ovaj prostor nalazi na samoj obali Dunava, u blizini čuvene plaže Štrand, a nedaleko od unverziteta, očekuje se da će značajno doprineti i daljem turističkom i kulturnom razvoju Novog Sada i ovog dela Srbije.\nPovodom svečanog otvaranja, u "Svilari" je otvorena izložba "14/24 u Svilari", koju je priredila svetski priznata umetnica mlađe generacije Gala Čaki. Ona je okupila 14 slikara iz celog sveta, koji će se predstaviti našoj publici i razmeniti iskustvo sa našim mladim umetnicima i prilike za međusobnu saradnju. Pored izložbe, u ovom prostoru publika će moći da vidi i instalacije austrijskog umetnika Gerharda Flekača, koji na različite načine istražuje svilu, smeštajući je kontekstualno u objekat bivše fabrike za bojenje svile.\nKonceptualno, Svilara će imati četiri različita prostora za rad – društveni centar i kafe namenjen lokalnim nevladinim organizacijama i edukativnim aktivnostima, koncertnu salu za različite muzičko-scenske programe, studio za snimanje i veliki radni prostor za preduzetnike, pojedince i organizacije.\n15.10.2019\t• 14:34\nIma li Svlara adresu, gde je to.\nturista iz Rumunije\n24.10.2018\t• 20:39\nDa nema propalih fabrika i kasarni ne bi bilo ni K od kulture.\nOvo dodje kao prestrukturiranje proizvodnje u kulturu\n24.10.2018\t• 18:28\nnapusteni objekat doma zdravlja u Njegosevoj propada...


Sulejman Kupusović - Wikicitati\n7. april 1951.\n"Ovakav posao ne bih poželio ni Karadžiću." (o radu na manifestaciji povodom otvaranja Starog mosta, 2004)\n"Kroz humoran odnos, zapravo, govorimo o našoj prošlosti i sadašnjosti. Da te već godinama mistificirane pojmove "balija", "vlah", "šokci"... i tako dalje, koji su dugim susprezanjem, kad su podivljali ti porivi i napravili to što jesu, uz pomoć nesposobnih političara, igrajući se s tim pojmovima, došlo se do paroksizma. I čini se da smo uspjeli." (Azra, 27 novembar 2002, o seriji Viza za budućnost)\n"Radovan Karadžić je prvi honorar u životu zaradio kod mene. Pripremao sam "Braću Karamazove" i pitao sam primarijusa Cerića koga mi predlaže da mi bude savjetnik sa glumcima za neuropsihijatrijske slučajeve. On meni kaže: "Ima jedan mladi pjesnik, neuropsihijatar." E, tako sam ja upoznao Radovana... Poslije toga dobio je posao i bio neuropsihijatar FK Sarajevo i onda su gotovo ispali iz lige zbog toga." (Azra, 27 novembar 2002)\n"Meni se dešava Meša i privatno, kompletno. I ja imam svoju Tijanu, imam svoje muke sa sredinom, sa gadostima, sa poganima, sa gmazovima svih vrsta. Pa zar i ova igra oko predstave nije dokaz da sam Šabo." (Nezavisne novine, 2003)\nPreuzeto iz "https://bs.wikiquote.org/w/index.php?title=Sulejman_Kupusović&oldid=54612"\nPosljednja izmjena dana 26 april 2015 u 02:08\nOva stranica je posljednji put izmijenjena na datum 26 april 2015 u 02:08.


sreda, 12. septembar 2018. 19:19h\nNa početku manifestacije hor OŠ Isidora Sekulić iz Pančeva izveo je nekoliko prigodnih pesama o ozonskom omotaču i očuvanju životne sredine. Pokret gorana\nProgram je organizovan u prostorijama Doma omladine Pančevo, a u njemu su osim gorana učestvovali i hor OŠ Isidora Sekulić iz Pančeva i učenici srednje ekonomske i poljoprivredne škole.\nNa početku manifestacije hor OŠ Isidora Sekulić iz Pančeva, kojim diriguje mr Tatjana Arsić, nastavnica muzičkog obrazovanja, izveo je nekoliko prigodnih pesama o ozonskom omotaču i očuvanju životne sredine.\nPosle muzičkog dela programa profesorka geografije Branka Marković održala je predavanje o ozonskom omotaču, njegovom nastanku, ugroženosti, štetnosti UV zračenja i načinima zaštite ozonosfere.\nOsim učenika osnovnih i srednjih škola na predavanju je bilo i građanki i građana koji su želeli nešto više da saznaju o ovoj temi.\nOve godine pobednički tim u eko kvizu je ekipa iz Ekonomske škole "Paja Marganović".\nProjekat je prvo bio podržan od strane Pokrajinskog sekretarijata za zaštitu životne sredine pre četiri godine, a poslednje tri godine održavanje manifestacije podržava Sekretarijat za zaštitu životne sredine Grada Pančeva na čemu su im iz Pokreta gorana i centra volontera zahvalni jer žele da ova manifestacija postane tradicionalna.


Početna/BBC vesti/Korona virus: Protest studenata zbog novih mera u Beogradu, Kim Džong Un kaže da je Severna Koreja sprečila zarazu\nOdluka o zatvaranju studentskih domova u Beogradu u sklopu borbe protiv korona virusa izazvala je proteste u glavnom gradu Srbije, dok je u svetu jedna od glavnih tema pokušaj lidera Evropske unije da naprave brz i efikasan plan za finansijski oporavak od posledica pandemije.\nIstovremeno, predsednica Evropske komisije Ursula fon der Lajen i nemačka kancelarka Angela Merkel zatražile su od evropskih partnera da brzo postignu dogovor o planu oporavka Unije\nU svetu je registrovano više od 10,8 miliona slučajeva korona virusa, a preminulo je više od 519.000 ljudi, pokazuju podaci Džons Hopkins univerziteta.\nStudenati iz nekoliko domova u Beogradu okupilu su se ponoć ispred zgrade Skupštine Srbije na protestu sa kojeg su zatražili da se poništi odluka o zatvaranju domova i da se studentima koji su zaraženi korona virusom omogući dodatni rok za polaganje ispita.\nU jednom trenutku u medijima se pojavila informacija da su studenti postigli dogovor s predsednikom Srbije Aleksandrom Vučićem da domovi ne budu zatvoreni, ali su učesnici protesta demantovali tu informaciju.\nStudent sociologije na Filizofskom fakultetu Marko Radić zatražio je, u obraćanju okupljenima, od ministra prosvete Mladena Šarčevića da ispuni te zahteve i najavio da će, u suprotnom, protest biti radikalizovan.\nRadić je rekao da će danas, u petak, u 10 časova, studenti održati protest na platou kod Filozofskog fakulteta i da će, posle toga, prošetati do zgrade Vlade Srbije.\n„Ne budu li hteli da razgovaraju sa nama, radikalizovaćemo proteste… Sa životima studenata nema šale”, rekao je Radić, ali nije precizirao na kojim način će njihov protest biti radikalizovan.\nMinistar prosvete Mladen Šarčević rekao je za portal Nova da će ujutro sve razjasniti, dodajući da je studentima poručio da nemaju razloga za brigu.\nNovi protest zakazan je za petak\n„Isto će važiti za kafiće sem za one koji imaju bašte. Studentske domove ćemo sve u Beogradu da zatvaramo”, naveo je Vučić.\nOva najava dovela je do burne reakcije studenata koji su izašli ispred domova i započeli protest. Potom su se iz različitih beogradskih domova studenti uputili ka Skupštini Srbije.\n„Na otvorenom do 500 ljudi”, kazao je Vučić.\n„Manji broj ima lakšu kliničku sliku, koja može da se prati ambulantno i koji mogu da budu u kućnoj samoizolaciji”, rekao je Stevanović.\n„Karakteristično da sve više obolevaju mladi koji nemaju hronične bolesti, a završavaju u jedinicima intenzivne nege”, istakao je Stevanović, prenosi N1.\n„Paralelno sa ovim trendom u javnosti su se pojavile sumnje u tačnost zvanično objavljenih informacija o broju zaraženih i preminulih lica, ali nažalost i veliki broj dezinformacija koje se šire društvenim mrežama od strane neodgovornih pojedinaca”, navodi Poverenik.\nU saopštenju se naglašava da se to dovodi do porasta straha, panike i nespokojstva među stanovništvom u „ionako teškoj situaciji i krizi” izazvanoj virusom.\nInstitut za javno zdravlje Srbije „Dr Milan Jovanović Batut” osuđuje navode koji se pojavljuju u javnosti i dovode u pitanje verodostojnost podataka o broju zaraženih i preminulih osoba od posledica virusa Kovid-19.\n„Veoma je opasno kada pojedinci koji nisu medicinski stručnjaci daju tumačenja u pogledu klasifikacije COVID-19 pacijenata, na osnovu netačnih podataka”, dodaju.\nDonald Tramp odlučio da napravi svojevrstan zaokret – rekao je da bi nosio masku u „ozbiljnoj situaciji”\nKina je u četvrtak zabeležila još tri nova slučaja korona virusa, od kojih su dva „uvezena”\nSeverna Makedonija – 6.625 potvrđenih slučajeva\nIz Amerike stiže vest da je predsednik Donald Tramp odlučio da napravi svojevrstan zaokret – rekao je da bi nosio masku u „ozbiljnoj situaciji”.\nKlark je sebe ranije opisao kao „idiota” jer je prekršio mere karantina, a onda je prošle nedelje okrivio generalnog direktora zdravstva Ešlija Blumfilda za propuste na granici, što je izazvalo bes javnosti, navodi agencije AP.


Tvoj IP: 54.242.250.208\nObjavljeno Utorak, 06 Juni 2017\nOpširnije: Prvo strano ulaganje u srpski rukomet "RK Sloga Zmart Force"\nObjavljeno Sreda, 12 Juli 2017\nObjavljeno Nedelja, 27 Novembar 2016\nRK Sloga u osmini finala će igrati protiv HC Lokomotiv Varna. Bugarsku ekipu će ugostiti 19.februara u sportskoj hali u Požegi, revanš je sedam dana kasnije. Rukometaši Sloge plasirali su se u naredno kolo „Challenge Cup“ EHF-a, pošto su izgubili od Vise sa minimalni rezultatom 26:24. S obzirom da su u goste pošli sa pet golova prednosti, ovim današnjim rezultatom Sloga se plasirala u naredno kolo ovog takmičenja. Golove za Slogu postigli su Gojković 8, Pavlović 6, Krsmančić 5, Voksi 3, Jaćimović i Marjanović po jedan gol.


Udruženje dijabetičara”Šuk”Olovo mjerenjem šećera u krvi obilježilo Svjetski dan borbe protiv dijabetesa : Radio Olovo\nUdruženje dijabetičara”Šuk”Olovo mjerenjem šećera u krvi obilježilo Svjetski dan borbe protiv dijabetesa\nRadio Olovo | 14. Novembra 2019.\nU Olovu je danas u povodu 14.novembra Svjetskog dana dijabetesa organizovana akcija besplatnog mjerenja šećera u krvi .Akciju je organizovalo Udruženje dijabetičara općine Olovo “Šuk” uz pomoć medicinskog osoblja DZ Olovo i Saveza udruženja dijabetičara Zeničko-dobojskog kantona.Prema riječima Ibrahima Plećana predsjednika pomenutog olovskog udruženja akciji se odazvalo više 130 građana .\nNejra Plećan ima 16 godina dijabetes je dobila kada je imala 8 godina i sa ovim oboljenjem se uspješno nosi.U školi provjeri šećer po potrebi sama sebi daje inzulin .Nejra se aktivno bavi i sportom trenira taekwondo koji joj je puno pomogao u borbi sa dijabetesom jer pored pravilne ishrane i svakodnevna fizička aktivnost je veoma važna.\nUdruženje „Šuk“ broji više od stotinu članova ali broj oboljelih na području općine Olovo od dijbatesa je mnogo veći.Svi članovi ovog udruženja imaju mogućnost da dobiju savjet,pomoć u trakicama i drugim pomagalima ali i učestvuju u aktivnostima kantonalnog saveza.Nažalost još uvijek nemaju svoje prostorije gdje bi mogli organizovati svoj rad ali se nadaju da će i to uskoro biti riješeno.\nTema Svjetskog dana dijabetesa za 2019. godinu je “Porodica i dijabetes”, kao i prošle godine, čime se želi podići svijest o uticaju koji dijabetes ima na cijelu porodicu te promovisati uloga porodice u samozbrinjavanju, njezi, prevenciji i edukaciji o dijabetesu.\nCategory: Olovo, Zdravlje\n« Preventivni besplatni mamografski pregledi u Domu zdravlja Olovo otkrili tri slučaja karcinoma\nPobjednička ekipa iz Careve Ćuprije predstavljat će OŠ“Hasan Kikić“Solun na kantonalnom takmičenju „Misli mine“ »


Biber: Konačni gubitnik izbora u Srbiji je EU | EurActiv Serbia\nBiber: Konačni gubitnik izbora u Srbiji je EU\nU autorskom tekstu "Izborni gubitnici" Biber ukazuje da je konačni gubitnik izbora u Srbiji Evropska unija i predlaže da Evropska komisija, Evropski parlament i države članice razmotre niz opcija u vezi s pregovorima o pristupanju Srbije EU, ključujući obustavu pristupnih pregovora kao kredibilnu pretnju, ukoliko srpska vlada ne preduzme jasne i proverljive korake za obnavljanje demokratskih institucija.\nNa parlamentarnim izborima u Srbiji ubedljivo je pobedio jedan čovek čije je lice bilo svuda a ime na glasačkom lisitću iako nije bio kandidat, piše Biber i dodaje da je Aleksandar Vučić pobednik izbora iako na njima nije učestvovao i iako je kao predsednik formalno iznad partijske politike.\nTako gromoglasna pobeda pretvara se u poraz za Vučića jer parlament bez opozicije ne može da posluži kao smokvin list za legitimisanje navodno demokratske vladavine predsednika. Da je u parlament ušlo više stranaka ili grupacija koje su se kandidovale, SNS bi mogla da tvrdi da Srbija ima pluralistički parlament. Sada ne može i na taj način otkriva autoritarnu prirodu režima, ocenio je autor.\nOpozicija koja je bojkotovala izbore uspela je da delegitimiše opoziciju koja je učestvovala, a sama je u isto vreme razjedinjena.\nZajedničko saopštenje visokog predstavnika Žozepa Borela i komesara za susedstvo i proširenje Olivera Varhejija, po mišljenju Bibera, bilo je neverovatno kritičko uz pominjanje ograničenog izbora birača i medijske dominacije vladajuće stranke dok su evropske stranke, što ne iznenađuje, reagovale po partijskim linijama.\nObnovljeni angažman EU zahteva nekoliko komponenti - smisleno posredovanje između vlade i opozicije o tome kako vratiti opoziciju u politički proces, misiju vladavine zakona, a porodice evropskih stranaka trebalo bi da rade na zajedničkoj proceni demokratije, umesto da od demokratije prave partijsko pitanje na Zapadnom Balkanu, naveo je Biber.


RTS :: Milošević za RTS: Spremili smo A, B i C plan, sad smo korak bliže cilju\nFudbal Milošević za RTS: Spremili smo A, B i C plan, sad smo korak bliže cilju\nčetvrtak, 05. nov 2020, 23:07 -> 23:36\nMilošević za RTS: Spremili smo A, B i C plan, sad smo korak bliže cilju\nPomoćni trener Crvene zvezde, koji je vodio ekipu u utakmici protiv Genta, bio je prezadovoljan pobedom i igrom svojih izabranika. Crveno-beli su savladali belgijskog vicešampiona sa 2:1 u trećem kolu Lige Evrope i veoma su blizu da obezbede plasman u nokaut fazu.\nMilošević je drugi put vodio Zvezdu jer je šef stručnog štaba Dejan Stanković odrađivao drugi meč suspenzije zbog crvenog kartona.\n"Znali smo da će biti veoma zahtevna utakmica, takva je i bila", počeo je Milošević za RTS.\n"U pripremi utakmice smo sa Stankovićem, koji nam je nedostajao, što se videlo u određenim periodima meča kada je trebalo da prelomimo, a nismo uspeli, spremali za A, B i C plan. U toku utakmice smo uspeli da se adaptiramo i neutrališemo neke kvalitete protivnika koji zaista igra sjajno."\nOn je dodao da je Gent pokazao da je mnogo bolji tim nego što oslikava plasman na tabeli.\n"Videli smo u prvom poluvremenu, posle 1:0 nismo dali drugi gol kojim bismo preuzeli kontrolu. Kod 2:1 opet smo imali šansu za 3:1, što bi nam donelo stabilnost. Ostalo nam je da do kraja, sve vreme, ostanemo maksimalno koncentrisani i borbeni."\nMilošević je istakao da svi igrači zaslužuju pohvale, kao i da Stankovič može da bude zadovoljan odrađenim poslom.\n"Svi momci zaslužuju sjajne pohvale i mislim da šef stručnog štaba Dejan Stanković može da bude potpuno zadovoljan utiskom, odnosom prema igri i, na kraju, osvojenim bodovima."\nPostojalo je i slabijih trenutaka u igri, kada je Zvezda bila inferiorna na terenu.\n"U momentima kada je trebalo da prelomimo utakmicu, nedostatak koncentracije je postojao, ali možda se nije videlo u prethodnim utakmicama da protivnik ima izuzetan individualan kvalitet u smislu brzine, tranzicije... Svaki ostavljeni prostor vešto koriste utrčavanjima, promenom mesta itd. Pravili su nam ozbiljan problem, koji smo mi uspešno rešili i osvojili tri boda, što je u ovom trenutku krucijalno jer smo korak bliže cilju, a to je da prezimimo u Evropi", zaključio je Milošević.\nItalija: Predlog da budu vakcinisani svi fudbaleri Serije A


JP - Kako se u javnim preduzećima zakoni krše bez posledica\nNova ekonomija Br.10 - 1.05.2014.\nOva kompanija je često koristila i takozvano "usitnjavanje" javnih nabavki, jer su nabavke malih vrednosti uređene podzakonskim aktima, a ne zakonom. Kod nabavki malih vrednosti, poziv za podnošenje ponuda naručilac nije dužan da objavi u Službenom glasniku ili na Portalu javnih nabavki, već je dovoljno da pozove tri ponuđača da podnesu svoje ponude. Naručilac poziv za podnošenje ponuda dostavlja na adrese tri ponuđača po svom izboru i dovoljno je da jedan od ta tri ponuđača dostavi ispravnu i odgovarajuću ponudu, pa da naručilac može da zaključi ugovor o javnoj nabavci.\nOvo je zanimljivo jer je prošle godine Vlada Srbija potpisala ugovor sa kompanijom Etihad iz Ujedinjenih Arapskih Emirata po kome ova kompanija preuzima 49 odsto vlasništva nad nacionalnim avio-prevoznikom. Međutim, kao i mnogi prethodni, i ovaj ugovor je ostao skriven od javnosti, iako su iz vlasti najavljivali njegovo otkrivanje "jer se sa tim saglasio strani partner". Ako je ova kompanija 2010. godine bila u ovakvom stanju, a i narednih godina je pravila gubitke (u 2012. čak 32,5 miliona evra) pitanje je pod kojim uslovima su arapski partneri uopšte preuzeli vlasnički udeo u ovoj firmi i koliko je to koštalo poreske obveznike Srbije.\nNa kraju, možda i najkontroverznija revizija koju je DRI uradila u javnim preduzećima bila je provera finansijskih izveštaja JP Srbijagas iz 2011. godine. Osim što je DRI podnela prijave za privredni prestup protiv direktora Srbijagasa, i ministarka energetike Zorana Mihajlović je izjavila da je zbog ovog izveštaja Srbijagas "slučaj za tužilaštvo", a NVO Koalicija za nadzor javnih finansija podnela je krivičnu prijavu protiv direktora Dušana Bajatovića, podnoseći kao dokaz izveštaj državnih revizora.\n"Problem je što su nepravilnosti koje uočava DRI tek vrh ledenog brega. DRI se, iako radi već pet godina, bavi još uvek očiglednim prestupima, a ne nekim dubokim analizama kojima bi se došlo do mnogo većih prekršaja", smatra Nenadić, dodajući da ni do sada nema velikih pomaka u kontroli rada javnih preduzeća, iako se u poslednje dve godina o tome mnogo priča.\n"Kontrola unutar javnih preduzeća nije dovoljno dobra. Mi i ne znamo šta se tamo sve radi", dodaje Nenadić.


Češka Republika ulaže milion KM u dalji razvoj BiH\nDatum objave: 21.12.2021 14:06\nAmbasadorica Češke Republike Ivana Hlavsová potpisala je tri ugovora, ukupne vrijednosti milion KM, kojim Češka Republika nastavlja da ulaže u dalji razvoj Bosne i Hercegovine.\nTri projekta odabrana za saradnju će kroz različite aspekte rada dati svoj doprinos kvalitetnijem životu bh. građana, kao i približavanje cilju, EU integraciji.\n“Bosna i Hercegovina jedna je od šest prioritetnih zemalja razvojne saradnje Češke Republike. Kroz svoju razvojnu saradnju, Češka Republika koristi razne alate pomoći, kao što su prenos znanja, stipendiranja mladih talenata, grantovi, ali i saradnja i podrška međunarodnim organizacijama”, kazala je ambasadorica Češke Republike u BiH Ivana Hlavsová.\nPo njenim riječima, prethodnih godina Češka Republika je u BiH ostvarila izuzetnu saradnju s organizacijama kao što su IOM, UNDP i UNV.\n“Upravo to je bio povod odluci da se budžetom od milion KM podrži dalji rad naših partnera na izuzetno bitnim razvojnim projektima”, navela je ona.\nDva od tri potpisana ugovora su sa UNDP-om. Prvim ugovorom Češka Republika podržava kroz EU4AGRI projekat misiju povećanja konkurentnosti poljoprivredne proizvodnje i približavanje BiH standardima Evropske unije. Podrška će biti usmjerena razvoju registra vina u BiH, koji će pomoći u administrativnim procesima sigurnosti hrane (dokazi o porijeklu vina i vinove loze), ali i podržati poslovanje malih i srednjih proizvođača vina.\nTakođer, Češka Republika se pridružila ostalim donatorima koji finansiraju projekt pod nazivom MEG (Municipal Environmental Governance Project), koji se bavi jednim od prioritetnih polja rada češke razvojne saradnje, a to je voda i sanitacije – saopćeno je iz Ambasade Češke Republike.\nU saopćenju se navodi da se projekat u svojoj drugoj fazi fokusira na podršku 31 lokalnoj zajednici širom BiH na putu ka postizanju odgovornog i održivog menadžmenta u sektoru voda.\nRezidentna predstavnica UNDP-a u BiH Steliana Nedera kazala je da će slijedeći uspjeh projekta EU4AGRI, koji finansira Evropska unija, Razvojni program Ujedinjenih nacija zajedno s Ambasadom Češke Republike u BiH dodatno podržati poljoprivredno-prehrambeni sektor u BiH.\n“Zajednički ćemo se fokusirati na poboljšanje usklađenosti BiH sa standardima EU i na taj način doprinijeti povećanju znanja i pružanja usluga institucija u BiH. Sretni smo i zahvalni što će Češka Republika, kroz drugu fazu projekta općinskog upravljanja okolišem (MEG), iskoristiti priliku da prenese svoje znanje i iskustvo na partnerske lokalne samouprave i njihova vodovodna preduzeća. Ova pomoć će uveliko doprinijeti poboljšanju pružanja vodnih usluga na lokalnom nivou u BiH”, navela je ona.\nPored sektora agrikulture i vode, još jedan zajednički cilj je pronađen i sa UNFPA, tako je da je projekat Demographic Resilience of Bosnia and Herzegovina treći odabrani projekat. Očekivani rezultat ovog projekta jeste demografsko-ekonomska analiza koja bi trebala da otkrije trendove, i podatke kao što su: efekti smanjenja broja djece školskog uzrasta na troškove obrazovanja u narednih 50 godina; efekti povećanja starije populacije na troškove zdravstva u narednih 50 godina ili efekti investiranja u pristupačnost uslugama brige o djeci na zaposlenje žena.\nPredstavnik UNFPA u BiH John Kennedy Mosoti je kazao da su demografski izazovi s kojima se BiH suočava stvarni. Demografske promjene utječu na ciljeve razvoja koji se odnose na smanjenje siromaštva i nejednakosti, rad i socijalnu zaštitu, zdravlje i obrazovanje, sigurnost snabdijevanja hranom i stanovanje, kao i na ciljeve koji se odnose na ekonomski rast i okoliš.\n“Kroz svoj Program demografske otpornosti, UNFPA širom svijeta pomaže zemljama da pronađu put prosperiteta u vrijeme brzih demografskih promjena. Ured UNFPA u BiH je sklopio partnerstvo s Vladom Češke na jačanju otpornosti BiH na efekte demografskih promjena i njihov učinak na socioekonomski razvoj zemlje”, izjavio je predstavnik UNFPA u BiH John Kennedy Mosoti.


„FinCEN dosijei“: Sumnjive transakcije u srpskoj industriji oružja - KRIK\nObjavio/la KRIK.rs 25 septembra, 2020\nSrpski proizvođači i prodavci oružja su tokom tri meseca 2017. godine izvršili više od 80 transakcija vrednih 13,6 miliona dolara koje je američki Trezor označio kao sumnjive, otkrivaju „FinCEN dosijei“. U dokumentima se nalaze domaće državne kompanije, uključujući „Jugoimport“, „Krušik“ i „Zastava oružje“, kao i više privatnih firmi, među kojima su i posrednici u prodaji naoružanja, otkriva KRIK.\nPišu: Vesna Radojević, Dragana Pećo i Milica Ljubičić\nMeđu dokumentima koji su procurili iz odeljenja američkog Trezora koje se bavi sprečavanjem finansijskog kriminala (FinCEN) nalaze se i dve tabele sumnjivih transakcija srpskih proizvođača i prodavaca oružja. Ovo je, očigledno, rezultat tromesečne istrage – svi prenosi novca odigrali su se od sredine marta do sredine juna 2017. godine.\nSumnjive transakcije srpskih prodavaca oružja objavljujemo zahvaljujući globalnom novinarskom projektu „FinCEN dosijei“ koji vode Međunarodni konzorcijum istraživačkih novinara (ICIJ) i BuzzFeed News, a u kom učestvuju novinarska mreža OCCRP i KRIK.\nAmeričke banke su tada otkrile 82 sumnjive transakcije u ukupnom iznosu od 13,6 miliona dolara koje se odnose na trgovinu oružjem i prijavile ih američkom FinCEN-u. U transakcije su uključene srpske državne i privatne firme.\nOva istraga američkih banaka i FinCEN-a imala je efekta koji su osetili trgovci oružjem.\nAmerički trezor je kontroverznog trgovca oružjem Slobodana Tešića i njegove firme, koje se pojavljuju u tabeli do koje je došao KRIK, stavio pod sankcije jer je utvrđeno da je podmićivao strane zvaničnike kako bi dobijao poslove.\nVladan Lukić, direktor „Krušika“, za KRIK kaže da su upravo u tom periodu imali problem sa američkim bankama koje su im zatvarale račune.\n„Tada se desilo da su (američke) korespodentske banke koje sarađuju sa našim bankama odbile da transferišu novac. Zatvorili su nam račune, pa su pare koje su bile kod te banke vraćene, pa smo tražili neke druge banke, načine da dobijemo novac za ono što smo legalno i uz sve dozvole izvezli“, objašnjava Lukić. „Problem smo rešili tako što je naša banka našla neku drugu banku preko koje je transakcija završena i ubuduće, pošto je dolar bio pod nekom vrstom kontrole, tražili smo da plaćanja budu u nekoj drugoj valuti.“\nDokument FinCEN-a sadrži detalje o transakcijama, ali ne i jasno objašnjenje zbog čega su baš ovi poslovi označeni kao sumnjivi.\nNovinari KRIK-a, ipak, pronašli su nešto što ih povezuje.\nAIK Banka: Poslujemo po zakonu\nU pisanom odgovoru KRIK-u iz AIK Banke kažu da im nije poznato to da su američke banke prijavljivale kao sumnjive transakcije koje su vršene preko računa otvorenih kod njih. Nisu odgovorili da li su oni prijavljivali neku od transakcija srpskih proizvođača i prodavaca oružja kao sumnjivu domaćim nadležnim instuticijama. „AIK Banka kao sistemski značajna banka, svoje poslovanje zasniva isključivo u skladu sa regulativom Narodne Banke Srbije odnosno u ovom slučaju Zakonom o sprečavanju pranja novca i finansiranja terorizma“, piše u dopisu.\nVećina transakcija koje su išle iz Srbije, vršena je sa računa koje su ove firme imale u Aik banci ili u Srpskoj banci, kao i da je novac prošao kroz račune u VTB banci u Moskvi.\nDeo ovih transakcija bile su isplate takozvanim „konsultantima“ ili „agentima“ u trgovini oružjem – ljudima koji pomažu kompanijama da zaključe unosne ugovore sa vladama u raznim zemljama. Agenti su često u prošlosti radili u ministarstvima vojske ili samoj vojsci.\nTako je srpski državni proizvođač oružja „Jugoimport“ uplatio novac kompaniji čiji je vlasnik penzionisani egipatski general, dok je privatna domaća firma „Beatronic Supply“ platila kompaniji bivšeg radnika ministarstva odbrane u Omanu.\nStručnjaci i ljudi koji su radili u ovoj industriji kažu da je ovo potpuno normalna praksa u poslovima trgovine oružjem, posebno na Istoku.\n„Devedeset odsto poslova u trgovini oružja su ovakvi poslovi, uz konsultante. Dešava se da vlade direktno ugovaraju poslove, ali je uobičajeno da se to radi preko konsultanata koji najčešće imaju veze sa vojskom“, kaže bivši radnik odeljenja za bezbednost „Jugoimporta“ Aleksandar Milovanović.\nAleksandar Milovanović (foto: KRIK)\n„To je tradicija arapske kulture, to su njihova pravila igre“, kaže vojni analitičar Aleksandar Radić. „Agent je nužnost posla, od njega se očekuje da ima specijalne veze i to je u arapskom svetu specifično – ne možete izjednačiti demokratsku švedsku tradiciju sa kulturom iz arapskog sveta. Morate da platite agenta, to je tako, ne može da se sarađuje direktno“.\nKRIK objavljuje najznačajnije transakcije koje se nalaze na listi FinCEN-a. Novinarke KRIK-a pozvale su kompanije sa tog spiska kako bi saznalе više o poslovima koje su američke banke označile kao sumnjive.\n„Niste mi dobavljač, ne zanimate me“\nViše poslova državne firme „Jugoimport“ koja trguje oružjem skrenulo je pažnju FinCEN-a. Čak 32 transakcije ove kompanije iz perioda od marta do juna 2017, u ukupnom iznosu većem od 1,8 miliona dolara, obeležene su kao sumnjive.\n„Jugoimport“ je u dva navrata uplatio ukupno 120 hiljada dolara egipatskoj kompaniji „Tri International Group“na čijem čelu je penzionisani general iz Egipta Kaled Metvali, otkrivaju procurili podaci.\nNa sajtu ove kompanije navodi se da je osnovana 2004, kao i da je odmah postala predstavnica tri evropske firme, među kojima je i „Jugoimport“.\nMetvali je, sudeći po informacijama sa sajta firme, blizak egipatskim vlastima – bio je na čelu sektora za nabavke vojske u ambasadi Egipta u Vašingtonu, a prethodno je bio zadužen za nabavke naoružanja pri njihovom ministarstvu odbrane.\n„Jugoimport“ nam nije odgovorio zašto je uplaćivao novac Metvalijevoj kompaniji, a ni njegova firma nije odgovarala na mejlove i pozive KRIK-a.\nZgrada Jugoimporta (foto: printskrin NewsMax Adria)\nKao sumnjiv posao označena je i uplata „Jugoimporta“ misterioznoj ofšor firmi „Timarete LTD“ sa Kipra.\nOvoj kompaniji „Jugoimport“ je isplatio više od 31 hiljadu dolara 18. aprila 2017. godine, na osnovu fakture iz novembra prethodne godine, navodi se u dokumentima.\nTada je vlasnica ove firme, prema podacima kiparskog poslovnog registra, bila srpska državljanka Tatjana Milošević sa adresom prebivališta u Keniji. Zanimljivo je da dokumenta pokazuju da je Milošević u vlasništvo ove firme ušla u februaru 2017, a izašla iz nje šest meseci nakon transakcije navedene u „FinCEN dosijeima“. Novinari nisu uspeli da stignu do Milošević za komentar.\nNa račun „Jugoimporta“ u aprilu 2017. godine nešto više od 152 hiljade dolara uplatila je singapurška firma „Uniworld Solutions PTE LTD“ iza koje, prema dokumentaciji tamošnjeg poslovnog registra, stoji Dejan Petrović – nekadašnji predstavnik „Jugoimporta“ za dalekoistočne zemlje.\nPetrović je u telefonskom razgovoru novinarki KRIK-a rekao da je „Jugoimportu“ platio robu, kao i da on nema „evidenciju da je ta transakcija bila sumnjiva, nego je najnormalnije otišla”.\n„Petrović je uspešno radio kao predstavnik ‘Jugoimporta’ u Džakarti u Indoneziji”, kaže za KRIK Aleksandar Milovanović, bivši radnik ove firme. „Kada je 2012. godine došlo novo rukovodstvo u ’Jugoimport’, hteli su da ga vrate za Beograd, ali on tada raskida poslovni odnos i osniva svoju firmu u Singapuru. Transakcija koju ste mi opisali verovatno je roba koju je kupovao od ’Jugoimporta’ za potrebe tendera u tamošnjem ministarstvu odbrane.”\nPažnju američkih banaka privukao je i posao između državnih kompanija Srbije i Azerbejdžana.\nU tabeli sumnjivih transakcija nalazi se i uplata od nešto manje od 450 hiljada dolara koju je u aprilu 2017. azerbejdžanska firma „Sanyechiaz EIM LLC“ poslala „Jugoimportu“.\nNa sajtu azerbejdžanskog ministarstva odbrane navodi se da se ova državna kompanija, između ostalog, bavi proizvodnjom delova namenjenih avionskoj industriji.\nNa sva pitanja KRIK-a o tome šta stoji iza ove transakcije nisu odgovorili ni „Jugoimport“, ali ni azerbejdžanska kompanija.\n„Jugoimport“ je u maju 2017. uplatio 238 hiljada dolara bugarskoj firmi „Spideks OOD“, što je takođe označeno kao sumnjivo.\nKrasimir Semkov, jedan od vlasnika ove bugarske firme koja se bavi transportom, najpre nije želeo da priča sa novinarkom KRIK-a. „Niste moja mušterija, dobavljač, ne zanimate me“, rekao je u telefonskom razgovoru.\nNaknadno je ipak odgovorio da je dobijeni novac vratio „Jugoimportu“, kao i da se obratimo njima za više detalja.Od „Jugoimporta“, međutim, nismo dobili odgovore ni o ovoj transakciji.\nUprava za sprečavanje pranja novca odgovorila je novinarima KRIK-a da transakcije „Jugoimporta” nisu bile predmet njihovih provera jer ih banke nisu prijavile kao sumnjive.\nPovlašćeni kupac iz Abu Dabija\n„Krušik“ (foto: KRIK)\nJedan veliki posao državnog proizvođača oružja „Krušik“ takođe je završio na listi sumnjivih transakcija.\nU pitanju je uplata od gotovo 6,5 miliona dolara na račun „Krušika“od kompanije „International Golden Group“ (IGG) iz Ujedinjenih Arapskih Emirata (UAE) u aprilu 2017. godine.\nIz „Krušika“ je novinarima KRIK-a rečeno da je u pitanju avansna uplata za ugovor koji je sklopljen sa „IGG“-om iste godine, a koji se ticao proizvodnje i isporuke proizvoda iz raketnog programa. Sa ovom firmom, kažu, imaju nekoliko zaključenih ugovora.\nDokumenta iz „Krušika“, čije kopije poseduje KRIK, pokazuju da je ova firma od 2016. do kraja 2018. godine sklopila četiri ugovora vredna 58,6 miliona dolara o prodaji raketnih mina sa kompanijom „IGG“ iz Emirata.\nPredstavnik ove firme u Srbiji je Rade Gromović, bivši generalni direktor drugog državnog proizvođača naoružanja – „Zastava oružja“ iz Kragujevca. U pisanoj prepisci sa novinarima KRIK-a rekao je da za „IGG“ obavlja inspekciju kupljene robe.Gromović je sa firmom iz Emirata sarađivao i dok je bio u direktorskoj fotelji „Zastave“, prema izjavama koje je davao medijima.\nAleksandar Obradović, uzbunjivač koji je prošle godine novinarima dao podatke u vezi sa poslovanjem „Krušika”, rekao je za KRIK da je „IGG“ bio jedan od tri kupca koji su dobijali proizvode od „Krušika“ po povlašćenim cenama. Osim ove firme, takav položaj imali su još, kako kaže, Slobodan Tešić i „GIM“, kompanija povezana sa pokojnim ocem ministra policije Nebojše Stefanovića.\nAleksandar Obradović, uzbunjivač iz „Krušika“ (foto: printskrin Al Jazeera)\n„U poslovanju sa privilegovanom grupom trgovaca oružjem ‘Krušik’ je uskraćen svog profita. (…) ‘IGG’ je imao za nekoliko procenata više cene za minobacačke mine u odnosu na kompanije Tešića i firme ’GIM’, ali uglavnom niže ili u ravni sa najvećim državnim trgovcem oružja Jugoimport“, kaže Obradović.\nRekao nam je i da je kompanija iz Abu Dabija blisko povezana sa vladom Emirata.\n„UAE za svoje potrebe kupuje najsofisticiranije, najmodernije i najskuplje naoružanje. Predmet svih sklopljenih ugovora sa ’Krušikom’ su osnovne i najprostije verzije razornih mina i nevođenih raketa po tehnologiji iz 70-ih i 80-ih godina prošlog veka. Možemo samo da pretpostavljamo razloge zbog čega su ove transkacije na radaru američkih banki i institucija“, kaže Obradović.\nTvrdnje da je „IGG“ bila jedna od kompanija koja je dobijala robu od „Krušika“ po povlašćenim cenama direktor ove fabrike Vladan Lukić naziva špekulacijama.\n„Po tim pričama, ‘Krušik’ je svima prodavao po povlašćenim cenama. Ispade da mi volimo i Emirate, odnosno ‘IGG’. Kada prodajete robu mnogo toga utiče na cenu – uslovi plaćanja, rokovi isporuke, vrsta municije“.\nOn nije znao da odgovori za čije je potrebe „IGG“ kupovao robu niti u čijem je vlasništvu ta kompanija.\nKompanija iz Emirata nije odgovorila na pitanja KRIK-a do trenutka objavljivanja ovog teksta.\nUprava za sprečavanje pranja novca rekla je KRIK-u da joj banke ovu transakciju nisu prijavile kao sumnjivu, kao i da ne vodi nijednu istragu u vezi sa „Krušikom“.\n„Transakcije koje su navedene u vašem zahtevu nisu prijavljene Upravi za sprečavanje pranja novca od strane banaka“, piše u odgovoru te institucije.\nU „FinCEN dosijeima“ našla se i državna kompanija „Zastava oružje“iz Kragujevca.\nViše od milion dolara koje je u toku marta i aprila 2017. godine uplaćeno na račun ove firme, američke banke su označile kao sumnjive prenose novca.\nZašto tačno – ne vidi se iz procurilih dokumenata, a generalni direktor „Zastava oružja“ Mladen Petković odbio je da dostavi informacije novinarkama KRIK-a.\nNisu želeli da razgovarajuni iz bugarske firme „Jotov i sin“ koja je „Zastavi“ u martu 2017. uplatila više od 900 hiljada dolara po ugovoru potpisanom 2016. godine. Na sajtu „Jotov i sin“ navode da se bave proizvodnjom i prodajom oružja i da blisko sarađuju sa bugarskom vladom.\nIpak, deluje da saradnja ove dve firme nije protekla u najboljem redu.\nU aprilu 2019, bugarski poslanik u Evropskom parlamentu Angel Džamabaski postavio je pitanje Evropskoj komisiji upravo u vezi sa ugovorom ove dve kompanije iz 2016. godine.\nTada je rekao da su „Jotov i sin“ i „Zastava oružje“ potpisali ugovor o proizvodnji i isporuci 20 hiljada mitraljeza, a da je srpsko ministarstvo trgovine odobrilo izvoz za samo 10 hiljada komada. Zbog toga se bugarska firma zabrinula gde će završiti ostatak pušaka.\n„Postoje osnovi sumnje da je roba kompanije ‘Jotov i sin’ koju je proizvela ’Zastava’ prodata na lokaciji gde su bugarski organi kontrole u mraku“, rekao je Džambaski i pitao EK da li je to dovoljno da se obrati pažnja na sumnjive prakse trgovine oružjem u Srbiji.\nU telefonskom razgovoru sa našom novinarkom, Džambaski je naveo da su mu se iz kompanije „Jotov i sin“ obratili i zamolili ga da njihov problem iznese pred evropske zvaničnike, ali i da ne zna da li je problem rešen.\nU martu 2017, „Zastava oružje“ dobila je i više od 100 hiljada dolara od jordanske firme „Atwan International Agencies“.\nVlasnik ove kompanije Nader Omar Rašid Salehu telefonskom razgovoru sa novinarkom KRIK-a nije želeo da priča o ovom poslu, samo je šaljivo prokomentarisao da „’Zastava’ prodaje oružje, a ne krompir“.\n„Kakav posao radim, sa kim radim, to je moj posao, moj tajni biznis“, rekao je Nader i istakao da nije imao problem sa bankama.\nNi „Zastava oružje“ nije želela da razgovara o ovom poslu.\nOman i Burkina Faso\nI domaći privatnici koji se bave trgovinom naoružanjem i vojnom opremom završili su u FinCEN izveštajima.\nMeđu njima je i „Beatronic Supply“ iz Beograda koja je imala dve sumnjive transakcije. Ovu kompaniju osnovao je krajem 2012. godine Goran Stojanović, nekadašnji direktor Tehničkog opitnog centra pri Generalštabu Vojske Srbije, vojne naučne ustanove koja se bavi ocenjivanjem kvaliteta naoružanja i vojne opreme.\nSredinom marta 2017, na račun „Beatronic Supply“ leglo je nepunih 120 hiljada dolara od kompanije „Aranko Security“ iz afričke države Burkine Faso. Dve nedelje kasnije, „Beatronic Supply“ uplatio je oko 15 hiljada dolara firmi „Golden Triangle International“ iz Omana. Obe ove transakcije su u bazi FinCEN-a označene kao sumnjive.\nIz Stojanovićevog odgovora za KRIK zaključuje se da one nisu povezane.\nGoran Stojanović, pukovnik u penziji i osnivač firme „Beatronic Supply“ (foto: toc.vs.rs)\nSa firmom iz Afrike, kaže, posluje već nekoliko godina, a uplata je bila avans za posao vredan 400 hiljada dolara. Firmi „Aranko Security“ prodali su automatske puške proizvedene u „Zastavi oružje“.\n„Burkina Faso ima problem sa ISIL-om (Islamska država)“, kaže Stojanović. „Te terorističke grupe iz Malija prave im lom tamo, pobiju im pola sela. Oni su siromašna država, nisu ništa (od naoružanja) kupovali tako da ih je ovo prisililo da moraju da nabave nešto i da se brane.”\nZa uplatu firmi u Omanu, Stojanović kaže da je provizija za njihovog agenta u poslovima koje sklapaju sa tamošnjim ministarstvima.\n„Mi smo registrovani kao zvaničan snabdevač ministarstva odbrane i ministarstva unutrašnjih poslova Omana, a ‘Golden Triangl’ je naš agent tamo. Tih 15 hiljada je verovatno agentska provizija”, kaže Stojanović.\nVlasnik „Golden Triangle International“Rašid bin Amer Al Habsi kaže za KRIK da je firmu osnovao 2010. godine, a pre toga je radio kao inženjer vojne opreme u ministarstvu odbrane.\nNavodi da njegova firma radi za policiju u Omanu i da joj isporučuje opremu koja stiže iz Srbije. Poslove sa „Beatronic Supply“ imaju jednom ili dva puta godišnje.\nZa novac koji mu je uplatio „Beatronic Supply“ Al Habsi objašnjava da je iskorišćen za aerodromske takse, skladištenje robe srpske firme i njen prevoz. Dodaje da za ove poslove ima svu dokumentaciju i ne zna zašto je ovu transakciju američka banka označila kao sumnjivu.\nČesto posećuje Srbiju u društvu omanskih zvaničnika i kaže da sarađuje i sa kompanijama „Jugoimport“, „Krušik“ i „Zastava oružje“.\nU vreme kada su se odigrale prijavljene transakcije, protiv Gorana Stojanovića i saradnika u Srbiji se vodila istraga zbog sumnji da je učestvovao u nameštanju tendera za dansku kompaniju „Beatronic Supply“. Ministarstvu odbrane Srbije prodali su neispravni balistički radar čime je oštetili budžet za oko 4,5 miliona evra, kako je tvrdilo tužilaštvo. Nakon ovog događaja se penzionisao u Vojsci Srbije i zaposlio upravo u beogradskom predstavništvu firme od koje je ovaj radar kupljen. Kasnije je osnovao istoimenu firmu.\nTužilaštvo je 2018. godine obustavilo istragu, prema dokumentaciji koju nam je Stojanović dostavio.\n„FinCEN dosijei“ otkrivaju da je kao sumnjiva označena i uplata od 214 hiljada dolara koja je srpskoj firmi „Edepro“ legla od izraelske kompanije „Perfect Defense Advising LTD“ u martu 2017. godine.\nDokumenta izraelskog poslovnog registra pokazuju da je vlasnik kompanije Asaf Hefec, čuveni general izraelske policije koji je sedamdesetih osnovao i vodio jedinicu za borbu protiv terorizma „Yamam“.\nČuveni general izraelske policije Asad Hefec poslovao sa srpskom kompanijom „Edepro“ (foto: foto police.gov.il)\nHefec nam je u telefonskom razgovoru rekao da su njihovi poslovi poverljivi i da ne može da govori o njima.\nSlično su nam odgovorili iz firme „Edepro“ –- potpisali su ugovor o tajnosti i ne mogu da pričaju o poslu sa izraelskom kompanijom.\n„Po tom ugovoru je bilo još uplata na naš račun, a to koliko vidimo nije označeno kao sumnjivo, pa nam nije jasno zašto bi jedna transakcija bila sumnjiva, a druge ne“, pitaju se u odgovoru potpisanom sa menadžment „Edepro“-a.\nVećinski vlasnik ove kompanije je bivši šef katedre za vazduhoplovstvo Mašinskog fakulteta u BeograduBranislav Jojić.U svom portfoliju na sajtu, firma navodi da se bavi istraživanjima, ali i proizvodnjom i prodajom turbomotora, delova za rakete i municije.\nU ovoj firmi od prošle godine dva odsto udela u vlasništvu ima i „Jugoimport“.\n„Edepro“ ima i fabriku u Leštanimau kojoj je 2008. godine došlo do eksplozije nakon koje je jedan radnik poginuo.\nSankcije protiv Tešića\nNa listi FinCEN-a nalazi se i nekoliko transakcija kompanija povezanih sa Slobodanom Tešićem, kontroverznim trgovcem naoružanjem koji je blizak Srpskoj naprednoj stranci.\nKao sumnjive označene su Tešićeve transakcije u vrednosti od 3,8 miliona dolara, koje su se odigrale u periodu od 20. marta do 6. juna 2017. godine.\nSvega šest meseci kasnije, američki Trezor objavio je da je Tešića i nekoliko njegovih kompanija stavio pod sankcije.\nRazlog je to što je, kako je navedeno u saopštenju, u Tešićevim transakcijama uočena korupcija.\n„Tešić je vodio potencijalne klijente na skupocene odmore, plaćao obrazovanje njihovoj deci u školama ili univerzitetima na Zapadu i koristio mito velikog iznosa za osiguranje ugovora“, navodi američka administracija.\nDve godine kasnije, u decembru 2019, niz njegovih saradnika i njihovih firmi je takođe stavljen pod sankcije.\nU pismu koje nam je poslala Tešićeva kompanija „Partizan tech“ navodi se da „Tešić nikada nije učestvovao ni na jedan način u bilo kakvim koruptivnim aktivnostima“.\n„U vezi sa sankcijama SAD-a, Tešić i ‘Partizan tech’ su počeli postupak skidanja sa liste sankcija i angažovali su vodeće advokatske kancelarije iz SAD-a i Srbije“, piše u saopštenju.\nJovan Blagojević kaže:\n26 septembra, 2020 u 18:14\nOvi lopovi i prevaranti se mnogo i ne kriju jer ih niko neće teretiti zbog mućki.Bog zna sa kime su sve povazani kada ih niko ne dira.Kada bi se društvo uredilo i sve bilo legalno bili bi smo Amerika.Ovako cela nacija radi za mućkare i prevarante.\n3 oktobra, 2020 u 10:58\nPreispitajte translakcije oruzja Rusa i USA ??\nSta se glupirate,zbog zavisti i ispravljanja tz. krive drine.\n2000 g. je isto iostace jos 2000 isto.\n3984 Fiesch VS CH


Zvanični izvještaj o medicinskoj njezi koju je pred smrt dobio legendarni argentinski nogometaš Diego Maradona otkriva da medicinski tim koji je bio zadužen za njegovo zdravlje nije uradio posao kakav se očekivalo od njih te da će biti stavljeni pod istragu.\nMaradona je u rodnoj Argentini preminuo 25. novembra u 60. godini od posljednica srčanog udara, a njegovoj smrti prethodila je operacija krvnih ugrušaka u mozgu i u isto vrijeme se liječio od alkoholizma.\nU izvještaju od 70 stranica navodi se da je Maradoni ozbiljno pozlilo čak 12 sati prije smrti i da nije bio pod propisanom medicinskom njegom.\nArgentinski mediji navode da je Maradonin medicinski tim ostavio ovog legendarnog nogometaša “sudbini” i da su se prema njemu odnosili “neadekvatno i neoprezno”.\nTakođer se navodi da će pod novom istragom biti Maradonin 39-godišnji privatni ljekar Leopoldo Luque kao i psihijatri koji su sarađivali s njim, a tamošnji mediji otkrivaju i da bi jedna od tačaka optužnice mogla biti i “ubistvo iz nehata”.\nIzvještaj komisije je napravljen nakon što su svoje nezadovoljstvo liječenjem izrazile Maradonine kćerke, a doktor Luque je u više navrata kroz suze odbacivao navode o namjerno lošem liječenju ovog legendarnog igrača\nPrethodni članakNovi Beograd: Dao gas i vukao policajca, pa napravio sudar i zamalo se prevrnuo\nSljedeći članakNovinari CNN-a napravili reportažu o pandemiji u Sarajevu: Grad je bio pod opsadom kao u ratu


FSS: Sudija Veselinović prekršio pravila igre : Nadlanu.com\nFSS: Sudija Veselinović prekršio pravila igre\nObjavljeno 13. maja 2011. / 20:40:06\n"Zaključeno je da je sudija Veselinović prekršio svoja ovlašćenja kada je dozvolio da se početak utakmice odloži za 30 minuta.\nTakođe, on je grubo prekršio pravila igre jer nije primenio disciplinske mere, kada je propustio da isključi po jednog igrača\noba kluba", rekao je agenciji Beta član Sudijske komisije FSS-a Staniša Beljin.\nKomisija je zaključila da sudija nije primenjivao isti kriterijum I da je zaslužio slabu ocenu.\nGledao sam kako mi kolje dete, a sudija ga je pustio na…\n"On je u 72. minutu dosudio jedanaesterac za Partizan, a za sličan prekršaj u 83. minutu nije dosudio kazneni udarac za Vojvodinu i time je napravio krupnu grešku. Suđenje je bilo ispod očekivanja, Veselinović je dobio slabu ocenu i pauziraće do daljnjeg", rekao je on.\nBeljin je dodao da Sudijska komisija čeka dvd snimak utakmice nakon čega će utvrditi da li je ispravna odluka da se prizna izjednačujući gol Vojvodine, ali i poništi pogodak koji su Novosađani postigli u 80. minutu.\nFudbaleri Partizana su u sredu, 11. maja osvojili Kup Srbije, pošto su pobedili Vojvodinu sa 2:1. Igrači i stručni štab Vojvodine su u 83. minutu napustili teren nezadovoljni suđenjem, a sudija Veselinović je u 90. minutu označio kraj utakmice.


Izvor: SrbijaDanas.com, 02.Jun.2019, 19:42\nHrvatski pevač Marko Perković Tompson i bosanski glumac Emir Hadžihafizbegović ušli su u žestoku svađu nakon što je glumac iz Sarajeva gostujući na jednoj televiziji rekao da bi Isus Hrist, da je živ, zabranio Tompsona.\nNakon njegove izjave ekspresno je stigao odgovor od Tompsonovog menadžmenta, gde se navodi da ustaški pevač "nema ništa protiv Srba, nego propagira mir i ljubav, dok bi Emir ponovo ratovao".\n- U dosadašnjoj Tompsonovoj karijeri od njegovih >> Pročitaj celu vest na sajtu SrbijaDanas.com << mrzitelja pojavljivalo se bezbroj odvratnih laži i izmišljotina... Titulu rekordera izgovorenih gnusnih laži i gluposti ipak dodeljujemo Emiru Hadžihafizbegoviću. Zamislite, naveo je kako Tompson ima pesmu "Srbe na vrbe" i kako bi ga Isus, da je živ, zabranio. Njemu poručujemo: Tvrditi da Tompson ima takvu pesmu može da izmisli samo neki bolesni um svojom mržnjom prema drugim narodima, lažima i izmišljotinama, podmetanjima i podvaljivanjem kako bi se ljudi mrzeli, samo potpiruje i zagađuje medijski prostor. Tompson nije pomenuo Srbe kao narod nikada, niti u jednoj svojoj pesmi, čak ni u pesmi "Bojna Čavoglave", u njoj spominje srpske dobrovoljce i četnike koji su napali njegovu zemlju - navodi se u saopštenju.\n- Za razliku od Tompsona koji peva o svojoj ljubavi prema dragome Bogu, porodici i svojoj domovini, Hadžihafizbegović svojim izjavama, lažima i uglavnom baljezganjem zagovara ratovanje, ubijanje i pokušava ponovno zavaditi narod na ovim prostorima - navodi se između ostalog u saopštenju.\nEmir Hadžihafizbegović često ima izlive mržnje prema Srbima i to obično u Beogradu.


Neprijatni znaci da si pametnija od drugih - Page 3 of 3 - WANNABE MAGAZINE\nIstraživanje (a nema činjenice, bez nekog istraživanja) je potrvdilo da inteligentniji ljudi vode uglavnom sedeći i ležeći način života. Nikada im nije dosadno i provode vreme uživajući u sopstvenom društvu, zabavljajući se svojim mislima i razmatrajući sve sadržaje koji ih zanimaju. Oni vole da čitaju i da pri tom leže u krevetu, a i kad pišu ili crtaju, radije se organizuju da to rade ležeći, na krevetu ili na podu, nego da sednu za sto. Kao mačke – vole da se ispruže i da uživaju u onome što rade, a ima toliko zanimljivih stvari koje mogu da se rade ležeći i sedeći.\nIstraživanje je uporedilo fizički aktivne ljude, koji koriste kretanje i vežbu da bi stimulisali svoj um sa onima koji to čine samo svojom misaonom aktivnošću (vežbaju i džogiraju sa sadržajima u svom umu) i utvrdilo da su ovi drugi inteligentniji.\nOni koji manje razmišljaju češće se dosađuju i ne znaju šta će sa sobom i obično ne vole da budu sami. Dok oni koji rado koriste svoj um, željni saznanja, nemaju taj problem pošto sami sebe odlično zabavljaju i pružaju sasvim dovoljnu mentalnu stimulaciju. Inteligentniji dakle, dokolicu koriste kao priliku da budu produktivni, da razmatraju i razrađuju svoje ideje i zamisli, dok se oni sa nižim nivoom interesovanja za unapređenje svog znanja i sa manje bogatim unutrašnjim životom u dokolici osećaju sputano i ne znaju čime bi se zabavili.\nI pošto lenstvovanje, odnosno fizička neaktivnost, mogu da imaju posledice po zdravlje, inteligentni će se dosetiti da im je potrebno da pronađu neku ravnotežu u tome i preduzeće aktivnost koja odgovara njihovom interesovanju i senzibilitetu.\nI još nešto – uočeno je da inteligentnije osobe više vole jako začinjenu hranu (jaki ukusi su stimulativni) i da su često veoma opušteni u svojoj privatnosti i vole da budu goli. A to se verovatno opet tiče osećanja lične slobode i nesputanosti i prihvatanja sebe u celini.\nU nudističkim kampovima nisu svi genijalci, ali zaista imate priliku da sretnete puno nekonvencionalnog i zanimljivog sveta, skoncentrisanog na jednom mestu.


OVO NIJE VATERPOLO, NEGO POEZIJA: Srbija se poigravala sa Kanađanima i poslala jaku poruku svim rivalima! -\nOVO NIJE VATERPOLO, NEGO POEZIJA: Srbija se poigravala sa Kanađanima i poslala jaku poruku svim rivalima!\nObjavio: Sport Extra 21/06/2019\n“Delfini” će u borbi za finale igrati protiv Australije, koji su već savladali u grupnom delu takmičenja.\n“Delfini” su u drugoj četvrtini odigrali još lepše i bolje, pa se na poluvreme otišlo sa ogromnih 11:4 za Srbiju.\nPoigravanje sa rivalom nastavilo se i drugom delu. Srbija je demonstrirala silu u trećem periodu, te Kanađanima nije dozvolila nijedan pogodak. Sa druge strane “Delfini” su bili precizni sa svih strana, pa se na odmor pred poslednju četvrtinu otišlo sa dominantnih 15:4.\nBeogradska publika uživala je do samog kraja meča, a Srbija je nastavila da teroriše nemoćne Kanađane, koji su uspeli barem da se upišu u ovom periodu i postignu jedan gol. “Orlovi” su priveli meč kraju i ubedljivom pobedom uplašili Australiju pred duel u polufinalu.\nKomentari na "OVO NIJE VATERPOLO, NEGO POEZIJA: Srbija se poigravala sa Kanađanima i poslala jaku poruku svim rivalima!"